sagorsarker/bangla-wikipedia huggingface dataset:
গ্র্যান্ড হাইয়্যাট মুম্বাই

গ্র্যান্ড হাইয়্যাট মুম্বই হোটেলটি একটি পাঁচ তারকা বিশিষ্ট নামকরা হোটেল। হোটেলটির অবস্থান ভারতের মুম্বই শহরের ওয়েস্টার্ন এক্সপ্রেস সান্টাক্রুজ নামক স্থানে, যা কিনা শিকাগোর লোহান অ্যাসোসিয়েটস নামক প্রতিষ্ঠান কর্তৃক নকশাকৃত। গ্র্যান্ড হাইয়্যাট মুম্বই হোটেলটি ২০০৪ সালে চালু করা হয়েছিল।
চমৎকার এই হোটেলটিতে আছে ৫৪৭টির মতো কামড়া এবং ১৪৭টি পরিপাটি অ্যাপার্টমেন্ট। হোটেলটি নির্মিত হয়েছে ১২ একর জমি নিয়ে গঠিত বিশাল এলাকার উপর। হোটেলটির ব্যান্কুইট হলটি যে তলাতে অবস্থিত তা অনুষ্ঠান করতে আগ্রহি ব্যক্তিদের প্রদান করে ৩০,০০০ বর্গ ফুট/২৭৯০ বর্গ মিটার আয়তনের বিশাল কনফারেন্স রুম এবং মিটিং করবার যায়গা। হোটেলটিতে অন্তর্ভুক্ত রয়েছে নগরের অন্যতম বলরুম যা পুরোপুরি তার সংযোগ দ্বারা সংযুক্ত; হোটেলটিতে রয়েছে সাতটি অতিরিক্ত মিটিং রুম এবং বোর্ড রুম এবং একটি প্রাক-ফাংকশন এলাকা। হোটেলটিতে আরো রয়েছে বিশেষ ধরনের রেস্তোরা- চাইনা হাউজ, সেলিনি, সোমা এবং ফিফটি ফাইভ পূর্ব; যেগুলিতে ভারতীয় এবং আন্তর্জাতিক রন্ধনশৈলী পরিবেশন করা হয়ে থাকে। হোটেলটিতে আরো আছে একটি পানশালা, লাউঞ্জ, গর্মেট স্টোর, ব্যায়াম কেন্দ্র এবং একটি সুন্দর সেলুন যা বহু-তলা বিশিষ্ট শপিং প্লাজার অভ্যন্তরে অবস্থিত। হোটেলটিতে আরো আছে গ্র্যান্ড ক্লাব, ক্লাব ওয়েসিস স্পা, সুইমিংপুল এলাকা এবং আবাসিকদের জন্য বার্বিকিউ করার এলাকা। হোটেলটিতে আরো রয়েছে বাচ্চাদের খেলার স্থান, ব্যবসায়িক কেন্দ্র, এছাড়া শারীরিকভাবে অক্ষম মেহমান এবং বিধবা মহিলা পর্যটকদের জন্য রয়েছে আউটডোরে আনন্দ উপভোগের সুবিধা। হোটেলটির আরেকটি অসাধারন দিক হলো হোটেলটিতে রয়েছে ভারতে খোলা একটি স্থানে সর্বোচ্চ সংখ্যাক চিত্রকর্মের সমাবেশ। এখানে রয়েছে প্র্রতিষ্ঠিত এবং প্রতিশ্রুতিশীল চিত্রশিল্পিদের ১০০ টির মতো চিত্রকর্ম যেগুলির পরিচর্যার দ্বায়িত্বে রয়েছেন রাজিব সেথি।
হোটেলটির মালিকানায় রয়েছে বিখ্যাত হাইয়্যাট অ্যাসোসিয়েটস গ্রুপ। হোটেলটি তার যাত্রা শুরু করে ২০০৪ সালে। হোটেলটির ভবন ৬ তলা বিশিষ্ট। সুন্দর এই হোটেলটিতে রয়েছে ৫৪৭টির মতো কামড়া এবং ৩৯টির মতো স্যুট।
দি এলগিন হোটেল

দি এলগিন হোটেল দার্জিলিং শহরের একটি নামকরা হোটেল, যা অতীতের একটি সময় 'দি নিউ এলজিন' নামেই বেশি প্রসিদ্ধ ছিল। হোটেলটি মূলত ১৮৮৭ সালের দিকে নির্মিত হয়েছিল এবং তৎকালিন সময়ে এটি প্রধানত কোচ বিহারের মহারাজা সাহেবের গ্রীষ্মকালীন আবাসস্থল হিসাবে ব্যবহৃত হতো। এটি পশ্চিম বঙ্গ রাজ্যের একটি প্রত্নত্বাত্তিক হোটেল হিসাবে বিবেচিত, যা দার্জিলিং শহরে হিমালয়ের একটি পাহাড়ের উপর নির্মিত।
১৮৮৭ সালের দিকে নির্মিত হোটেলটির চতূর্দিকে রয়েছে বিশালকার বাগান। হোটেলটিকে পূর্বের সময়কার রাজকীয় আদল দেবার জন্য সর্বোচ্চ চেষ্টা করা হয়েছে যখন এটিকে নতুন করে সাজানোর চেষ্টা করা হয়েছিল। এছাড়া হোটেলটির ইতিহাস বিষয়ক বিষয়গুলি যাতে পুনর্জীবিত হয় সেদিকেও বিশেষ নজর দেয়া হয়েছিল। হোটেলটির মূল নকশা করা হয়েছে রয়াল মেনর হাউস স্টাইলের স্থাপত্য কৌশলকে ব্যবহার করে এবং হোটেলটিকে পূর্বের আদলে ফিরিয়ে নেয়া হয়েছিল গৌরি ডগলাসের নকশায়, উইলিয়াম ডেনিয়েলের লিথোগ্রাফ, বার্মা টেকের আসবাব দিয়ে, মেঝের ওক কাঠের বোর্ডের সমন্বয়ে।
হোটেলটি অনেক নামকরা ও বিশিষ্ট্য ব্যক্তিদের আতিথিয়তা প্রদান করেছে যার ভেতর আছেন যুক্তরাষ্ট্রের অ্যাম্বাসেডর এবং পালদেন থনডাপ নামগেইল, সিকিমের ক্রাউন প্রিন্স থেকে শুরু করে ডমিনিক লাপিয়ারে এবং মার্ক তুলি। হোটেলটির অনেক অতিত ইতিহাস রয়েছে বলার মতো। এটির নির্মানের প্রথম থেকে যখন এটির স্বাত্তাধিকার কোচবিহারের মহারাজা থেকে নেন্সি ওকলে পর্যন্ত প্রবাহিত হয়েছিল যিনি কিনা হোটেলটির মালিকানা কিনে নেন ১৯৫৯ সালের দিকে।
দি এলগিন হোটেলটির অবস্থানটি হলো বিখ্যাত দার্জিলিং মল এবং রাজ ভবন (গভর্নর হাউজ) থেকে হাটা দুরত্বে। হোটেলটিতে রয়েছে অনেক বই সমৃদ্ধ লাইব্রেরী, খেলাধুলার রুম এবং বাচ্চাদের খেলার স্থান। হোটেলটিতে বর্তমানে ২৫টি ডাবল কামড়া ছাড়াও রয়েছে ৩টি স্যুট এবং ৩টি রেস্তোরা। হোটেলটিতে রয়েছে গাড়ি পার্কিংয়ের সুব্যবস্থা।
হোটেলটির বিভিন্ন নামকরা খাবরের মধ্যে রয়েছে সিক্কিমিয় খাবার যেমন মোমো- বাষ্প দ্বারা রান্নাকৃত মুরগি, শুকরের গস্তো অথবা সবজি সমৃদ্ধ খাবার যার সাথে থাকে টমেটোর চাটনি; গিয়াকো স্যুপ- গরম গরম চিমনি স্যুপের সাথে যেখানে থাকে নুডলস, ডিম, চিকেন বল, কালো মাসরুম, নানারকম সবজি, স্প্রিং পিঁঁয়াজ এবং ধনিয়া; চুপরি ক্যাপসিকাম- ইয়াক গরুর দুধের কটেজ চিজ এবং মিস্টি মরিচের সাথে ক্যাপসিকাম, সিন্সু ডাল; কালো ডাল-হিমালয়ের কালো ডাল, সুখা টাম্বা, শুকনা বাশেঁর কাণ্ড; নিংগ্রো টমেটো-জঙ্গলের ফার্ন এবং টমেটো; ইসকাস ড্রাই-চায়াটি, সাগ-মাস্টার্ড পাতার সাথে শুকরের মাংস অথবা মুরগী, চিকেন মুলা-মুরগির রান্নার পর লাল পাতা; ফিং ভ্যাজিটেবল-সবজি দিয়ে তৈরী নুডলস; গানড্রান্ক- শুকনা সবজি, কাইনেমা- সয়াবিনের বীজ। খাবারের স্বাদ বৃদ্ধি করার জন্য রয়েছে মুলা আচার-লাল জলপাই এবং টংবার মতো পানীয়।
পুরস্কার “সার্টিফেকট অব এক্সেলেন্স ২০১৩” স্ট্যাটাস বা ট্রিপএডভাইজার।
দ্যা থার্ড ক্লাস ক্যারেজ

দ্যা থার্ড ক্লাস ক্যারেজ () আনুমানিক ১৮৬২ থেকে ১৮৬৪ সালে শিল্পী হেনরি ডওমিয়ের তৈল রং মাধ্যমে আঁকা সমকোণ আয়তন বিশিষ্ট অসমাপ্ত একটি চিত্রকর্ম। যা মেট্রোপলিটন মিঊজিয়াম অব আর্ট জাদুঘরে সংরক্ষিত আছে । ডওমিয়ের এর আঁকা এই ধরনের আরো একটি চিত্রকর্ম ন্যাশনাল গ্যালারি অফ আর্ট জাদুঘরে সংরক্ষিত আছে।
দ্য থার্ড ক্লাস ক্যারেজ চিত্রকর্ম টি রিয়্যালিজমের এক অনন্য অবদান, রিয়্যালিজম চিত্রকর্মের একটি কৌশল । এই প্রকৃতি শুরু হয় ফ্রান্সে ১৮৫০ খ্রীষ্টাব্দে।
চিত্রটি শিল্পীর অভিজ্ঞতা থেকে ১৮৪০ এর দিকের রেল ভ্রমণ কে কেন্দ্র করে আঁকা, যা তার ১৮৬৪ সালে জল রঙে আকাঁ একটি চিত্রকর্মের সাথে সম্পর্ক যুক্ত যা ওয়াল্টার্স আর্ট মিঊজিয়াম এ সংরক্ষিত আছে । এখানে শিল্পীর আগ্রহের বিষয় গুলোর প্রমাণ পাওয়া যায়। তৃতীয় শ্রেনীর রেল ভ্রমণ ছিল সংকীর্ণ, নোংরা, ও শক্ত আসন বিশিষ্ট খোলা কামরা যেগুলো ভর্তি থাকতো সেই সমস্ত যাত্রী দ্বরা প্রথম বা দ্বিতীয় শ্রেনীর টিকেট কেনা যাদের সামর্থের বাইরে । চিত্রটিতে দেখা যায় জনাকির্ণ আসন যার বাম দিকে শিশু সন্তানসহ একটি ভদ্র মহিলা বসে আছেন সাথে আরেক জন মধ্যবয়সি ভদ্র মহিলা কোলে ঝুরি নিয়ে বসে আছেন এবং পাসে একজন বালক ঘুমাচ্ছে, পিছনে সারি বদ্ধ কিছু পুরুষ ও মহিলার গঠন লক্ষনিয়। চিত্রকর্ম টি ১৯২৯ সালে H. O. Havemeyer এর তত্তাবধানে মেট্রোপলিটন মিঊজিয়ামের নথিভুক্ত করা হয়।
ডেভিড বোয়ি

ডেভিড রবার্ট জোনস (৮ জানুয়ারি ১৯৪৭ – ১০ জানুয়ারি ২০১৬), যিনি ডেভিড বোয়ি () নামে পরিচিত, ছিলেন একজন ইংরেজ গায়ক, গীতিকার, সঙ্গীতশিল্পী, সঙ্গীত প্রযোজক, চিত্রশিল্পী এবং অভিনেতা। বোয়ি চার দশকের বেশি সময় ধরে পপ সঙ্গীতের অন্যতম প্রধান ব্যক্তিত্ব ছিলেন এবং ৭০ এর দশকের শেষের দিকে একজন প্রবর্তক হিসেবে পরিচিত ছিলেন। তিনি তার বিচিত্র ফ্যাশনের জন্য বিখ্যাত ছিলেন।
ডেভিড বোয়ি ছোটবেলা থেকেই সঙ্গীতের প্রতি আগ্রহ প্রকাশ করেন যদিও ৬০ এর দশকে তার একজন সঙ্গীত তারকা হওয়ার বেশিরভাগ প্রচেষ্টা ব্যর্থ হয়। ১৯৬৯ সালে তিনি স্পেস ওডিটির মাধ্যমে প্রথম সফলতা লাভ করেন। এর সাফল্যের পর তিন বছরের গবেষণা শেষে ১৯৭২ সালের গ্ল্যাম রক সময়ে তিনি তার বর্নাঢ্য অপর সত্ত্বা জিগি স্টারডাস্ট নিয়ে আবির্ভুত হন। চরিত্রটি তার অ্যালবাম দ্য রাইজ অ্যান্ড ফল অফ জিগি স্টারডাস্ট অ্যান্ড দ্য স্পাইডারস ফ্রম মার্স থেকে উৎপত্তি হয়েছিল। আপাতদৃষ্টিতে স্বল্পস্থায়ী জিগি ব্যক্তিত্ব পরবর্তী সময়ে বোয়ির ক্যারিয়ারের অন্যতম বৈশিষ্ট্যে পরিণত হয়।
ডেভিড বোয়ি ২০১৬ সালের ১০ জানুয়ারি নিউ ইয়র্কের তার ব্যক্তিগত বাসভবনে মৃত্যুবরণ করেন। তার দেহে ১৮ মাস পূর্বে ক্যান্সার ধরা পড়ে কিন্তু তিনি তার অসুস্থতা সম্পর্কে কোন সংবাদ প্রকাশ করেননি।
জীবনীকার ডেভিড বাকলি বক্তব্য অনুযায়ী বোয়ির প্রভাব তৎকালীন সময়ের রক সঙ্গীতের ভিত্তিকেই প্রশ্নবিদ্ধ করেছিল। বিবিসির ২০০২ সালের ১০০ গ্রেটেস্ট ব্রিটনস জরিপ অনুযায়ী বোয়ি ২৯ নম্বরে ছিল। তিনি বিশ্বজুড়ে আনুমানিক ১৪ কোটি রেকর্ড বিক্রি করেন। তাকে ১৯৯৬ সালে রক অ্যান্ড রোল হল অফ ফেমে অন্তর্ভুক্ত করা হয়।
জাস্টিন ক্যাম্প

জাস্টিন মাইলস ক্যাম্প (জন্ম: ২ অক্টোবর, ১৯৭৭) ইস্টার্ন কেপের কুইন্সটাউনে জন্মগ্রহণকারী সাবেক দক্ষিণ আফ্রিকান ক্রিকেটার। দক্ষিণ আফ্রিকা ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিং করতেন। তার ব্যাটিংয়ের বিশেষত্ব ছিল খুব উঁচুতে বল তুলে ছক্কা হাঁকানো যা প্রায়শঃই স্টেডিয়ামের বাইরে পড়তো। কাউন্টি ক্রিকেটে কেন্টের প্রতিনিধিত্ব করেন জাস্টিন ক্যাম্প।
পরিবারের তৃতীয় প্রজন্মের সদস্যরূপে প্রথম-শ্রেণীর ক্রিকেটে অংশ নেন। দাদা জন মাইলস ক্যাম্প ১৯৪৭-৪৮ মৌসুমে বর্ডারের পক্ষে একটি খেলায় অংশ নিয়েছিলেন। বাবা জন ওয়েসলি ক্যাম্প একই প্রদেশের পক্ষে ১৯৭৫-৭৬ ও ১৯৭৬-৭৭ মৌসুমে খেলেন। এছাড়াও, তার কাকাতো ভাই ডেভিড কালাহান দক্ষিণ আফ্রিকার পক্ষে আন্তর্জাতিক ক্রিকেট খেলেছিলেন।
১৪ জুন, ২০০১ তারিখে শ্রীলঙ্কার বিপক্ষে একদিনের আন্তর্জাতিকে অভিষেক ঘটে তার। একই দলের বিরুদ্ধে তার টেস্ট অভিষেক হয়। ২০০০-০১ মৌসুমে ওয়েস্ট ইন্ডিজ সফরে যান। কিন্তু তেমন রান সংগ্রহ করতে পারেননি। মারিওয়ানা সেবনের দায়ে অভিযুক্ত হন ও বিতর্কের কেন্দ্রবিন্দুতে পরিণত হন। এরপর তিনি আরও আটটি একদিনের খেলার জন্য মনোনীত হন। কিন্তু সাফল্য লাভ না করায় বাদ পড়েন। প্রায় তিন বছর দলের বাইরে থাকেন। সফরকারী ইংল্যান্ডের বিপক্ষে খেলায় তাকে অন্তর্ভুক্ত করা হয়। ঐ সিরিজে ৭ ছক্কায় গড়া ৫০ বলে ৮০ তোলেন। ফলশ্রুতিতে জিম্বাবুয়ের বিপক্ষে তাকে নেয়া হয়। ডারবানের খেলায় ২১ বলে ৫ ছক্কার সাহায্যে ৫৩ তোলেন।
এরপর দ্বিতীয়বারের মতো ওয়েস্ট ইন্ডিজ সফরে যান। ত্রিনিদাদে অনুষ্ঠিত খেলায় ৬৫ তোলেন। আফ্রিকার প্রতিনিধিত্ব করার জন্য আফ্রো-এশিয়ান কাপে অন্তর্ভুক্ত হন। কিন্তু নিচের সারিতে ব্যাটিং করে পুনরায় ব্যর্থ হন। ২০০৫-০৬ মৌসুমে ব্লুমফন্টেইনে অনুষ্ঠিত খেলায় ৬৪ বলে ৭৩ তুলে দলকে বিজয়ী হতে সাহায্য করেন।
২০০৩ সালে ওরচেস্টারশায়ারের পক্ষে খেলেন। জুনে কাউন্টি চ্যাম্পিয়নশীপে গ্ল্যামারগনের বিপক্ষে নিজের সেরা ৫/৪৮ লাভ করেন। সেপ্টেম্বরে একই প্রতিযোগিতায় হ্যাম্পশায়ারের বিপক্ষে সর্বোচ্চ ৯০ তোলেন।
ক্যান্টারবারিতে ৫৬ বলে শতক করে দলকে জয়লাভে সহায়তা করেন। আয়ারল্যান্ডের বিপক্ষে ৫ ছক্কা ও ২ চারের সাহায্যে ৩১ বলে ৫৭ তুলেছিলেন।
২০০৮ সালে আইসিসি’র অনুমতিবিহীন ইন্ডিয়ান ক্রিকেট লিগে যোগ দেন। এরফলে তার খেলোয়াড়ী জীবনের সমাপ্তি ঘটে। আইসিএলে হায়দ্রাবাদ হিরোজ দলের পক্ষে খেলেন তিনি। ২০ মার্চ, ২০০৮ তারিখে ইসিবি অন্য চারজন কোলপ্যাক খেলোয়াড়ের সাথে ক্যাম্পকেও নিষিদ্ধ ঘোষণা করে। এ সিদ্ধান্তটি পরবর্তীকালে বাতিল করা হয় ও দুই বছরের চুক্তিতে কেন্টের পক্ষে খেলার যোগ্য ঘোষণা করা হয়। কিন্তু, কোলপ্যাক ধারা অনুসারে ২০১০ সালের পূর্ব পর্যন্ত তাকে খেলতে হবে। ২০১০ সালে ইন্ডিয়ান প্রিমিয়ার লিগে চেন্নাই সুপার কিংসের পক্ষে খেলার জন্য ১০০,০০০ ডলারের বিনিময়ে মনোনীত হন।
তামাপিঠ লাটোরা

তামাপিঠ লাটোরা () বৈজ্ঞানিক নাম ("Lanius vittatus") দক্ষিণ এশিয়ায় দেখা যায়। এটি একটি পরিযায়ী পাখি।
তামাপিঠ লাটোরা পাখির দেহের দৈর্ঘ্য ১৮ সেন্টিমিটার, ওজন ২০ গ্রাম। ডানা ৮.৫ সেমি, ঠোঁট ১.৭ সেমি, পা ২.৩ সেমি আর লেজ ৮.৮ সেমি। প্রাপ্তবয়স্ক পাখির পিঠ কালো, সাদা ও মেরুন রঙে বৈচিত্র্যময়। দেহের নিচের দিক সাদা। কালো লেজের আগা ও পাশ সাদা। মাথার চাঁদি ও ঘাড়ের পেছনের অংশ ফিকে ধূসর। কাঁধের পালক গাঢ় মেরুন। কোমর ও গলার পালক সাদাটে। মেয়ে পাখির মাথার চাঁদিও কালো ফিতা সরু। চোখ বাদামি, ঠোঁট কালচে বাদামি।
এই পাখির খাদ্যতালিকায় রয়েছে পঙ্গপাল, ঝিঁঝি পোকা, ফড়িং, টিকটিকি, ছোট ইঁদুর ইত্যাদি। দক্ষিণ এশিয়ার বেশকটি দেশে এই পাখিটি দেখা যায়। ভারত, নেপাল, ভুটান, ইরান, তুরস্ক, পাকিস্তান ও বাংলাদেশের এ প্রজাতির পাখি দেখা যায়। তবে নিয়মিত বাংলাদেশে আসে না। এটি বিশ্বে বিপদমুক্ত (বিপন্ন নয়) পাখি বলে বিবেচিত। এটি পরিযায়ী পাখি।
ন্যাশনাল অ্যাসোসিয়েশন ফর রিসার্চ অ্যান্ড থেরাপি অব হোমোসেক্সুয়ালিটি

ন্যাশনাল এ্যাসোসিয়েশন ফর রিসার্চ অ্যান্ড থেরাপি অব হোমোসেক্সুয়ালিটি বা জাতীয় সমকামিতা গবেষণা ও চিকিৎসা সমিতি (NARTH বা নার্থ), যা নার্থ ইন্সটিটিউট নামেও পরিচিত, তা হল একটি সংস্থা যা কনভার্সন থেরাপি বা যৌন অভিমুখিতা রূপান্তর চিকিৎসা এবং সমলিঙ্গ আকর্ষণে সম্পৃক্ত লোকদের যৌন অভিমুখিতা পরিবর্তনের উদ্দেশ্যে প্রতিশ্রুত অন্যান্য চিকিৎসা দিয়ে থাকেন। নার্থকে একটি খ্রিস্টান ধর্মীয় প্রতিনিধি দল হিসেবে দাবি করা হয়েছিল যা "একটি বহুমুখী-শৃঙ্খলাসম্পন্ন পেশাগত ও বৈজ্ঞানিক সংগঠন যা অনাকাঙ্ক্ষিত সমকামী (সমলিঙ্গ) আকর্ষণ (এসএসএ) অনুভবকারী ব্যক্তিদের সেবায় নিবেদিত।" ১৯৯২ সালে জোসেফ নিকোলসি, বেঞ্জামিন কাফম্যান এবং চার্লস সকারিডস নার্থ প্রতিষ্ঠা করেন। ক্যালিফোর্নিয়ার এনকিনোয় টমাস একুইনাস সাইকোলজিক্যাল ক্লিনিক-এ এর সদর দপ্তর অবস্থিত। জুলি হ্যামিল্টন নার্থের বর্তমান সভাপতি। নার্থের প্রতিনিধিগণ বিশ্বের প্রধান মানসিক স্বাস্থ্য সংস্থাগুলোর "সমকামিতা কোন বৈকল্য নয়" এমন দাবিকৃত দৃষ্টিভঙ্গির সঙ্গে অসম্মতি প্রকাশ করেন।
চিলাই নদী

চিলাই নদী বাংলাদেশের উত্তর-কেন্দ্রীয় অঞ্চলের গাজীপুর জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ২৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চিলাই নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১৭। নদীটির গভীরতা ৩ মিটার। নদীটির অববাহিকার আয়তন ১০০ বর্গ কিমি।
জাল্লিকাট্টু

জাল্লিকাট্টু (তামিল: சல்லிகட்டு, "চাল্লিকট্টু") বা এরুতাজুবাল (তামিল: ஏறுதழுவல், "এরুতাঝুভাল") অথবা মাঁজুবিরাট্টু (তামিল: மஞ்சு விரட்டு), হল তামিল জাতির প্রাচীন পরম্পরাগত ক্রীড়া। যেখানে একটি ষাঁড়কে তার শিং ধরে কাবু করতে হয়। এই খেলা তামিলনাডুর আরও এক প্রাচীন উৎসব পোঙ্গাল উৎসব উপলক্ষে আয়োজন করা হয়। জাল্লিকাট্টু শব্দটি এসেছে চাল্লি (মুদ্রা) ও কাট্টু (উপহার) থেকে। এই ক্রীড়া সেইসব প্রাচীন ক্রীড়াগুলির মধ্যে একটি যা আজও বর্তমান। জাল্লিকাট্টু খেলাটি তামিলনাডুর গ্রামীণ উৎসবগুলির অংশ মনে করাহয়। নীলগিরির কাছে করিক্কিয়ুর-এ পাথরে খোদাই করা কিছু ষাঁড়ের মূর্তি পাওয়াগেছে, যা প্রায় ২০০০ থেকে ১৫০০ খ্রিস্টপূর্বাব্দের বলে ধারণা করা হচ্ছে। এই খেলাতে যে ষাঁড়গুলি ব্যবহার করা (খেলানো) হয়, সেইসব ষাঁড়গগুলিকে বাচ্চাবস্থা থেকেই বিশেষভাবে লালনপালন করা হয়।
যেহেতু খেলাটির সাথে আঘাত ও মৃত্যুর ঘটনা জড়িত, উভয়ই অংশগ্রহণকারীর জন্যই এবং এতে প্রাণীদের অংশগ্রহণে বাধ্য করার জন্য, পশু অধিকার সংগঠনগুলি খেলাটিক নিষিদ্ধ করার আহ্বান জানায়, ফলস্বরূপ আদালত বিগত বছরগুলিতে বেশ কয়েকবার খেলাটিকে নিষিদ্ধ করেছিল। তবে এই নিষেধাজ্ঞার বিরুদ্ধে জনগণের প্রতিবাদের কারণে খেলাটি চালিয়ে যাওয়ার জন্য ২০১৭ সালে একটি নতুন অধ্যাদেশ জারি করা হয়েছে।
ষাঁড়ের লড়াই
ছোটগল্প সংগ্রহ

একটি ছোট গল্প সংগ্রহ এমন একটি ছোটগল্পের বই যা একজন একক লেখক দ্বারা লিখিত , একাধিক লেখক দ্বারা তৈরি কথাসাহিত্যের একটি সংহিতা থেকে এটি আলাদা (যেমন:, "Les Soirées de Médan").
একটি ছোটগল্পের সংগ্রহে গল্প কবিতা নিয়ে কাজ অন্তর্ভুক্ত করতে পারে আবার কখনও কখনও একটি থিম, সেটিং, বা কোন চরিত্রও শেয়ার ও করতে পারেন।
ফার আউট (বই)

ফার আউট মূলত ১৩ টি বিজ্ঞান কল্পকাহিনী নিয়ে "ডেমন নাইট" এর একটি ছোটগল্প সমগ্র। গল্পগুলো মূলত প্রকাশিত হয়েছিল ১৯৫৯ এবং ১৯৬০ এর মধ্য "গ্যালাক্সি ম্যাগাজিন" এ, "বিজ্ঞান কল্পকাহিনী" এবং অন্যন্য বিজ্ঞান কল্পকাহিনী ম্যাগাজিনে। এখানে "এন্থনি বাউচার" এর দেয়া সূচী রয়েছে।
বইটিতে বিখ্যাত গল্প "টু সার্ভে ম্যান" রয়েছে যা পরবর্তীতে টেলিভিশনে সংযোজিত হয়েছে।
থারু জাতি

থারু (দেবনাগরী: थारू) দক্ষিণ নেপাল এবং উত্তর ভারতের তেরাইতে আদিবাসী একটি গোষ্ঠী নেপাল ও ভারত সরকার থারু জনজাতির লোকেদের স্বীকৃত নাগরিক অধিকার প্রদান করেছে। নেপাল সরকার এগুলি একটি সরকারী জাতীয়তা হিসাবে স্বীকৃত। নেপালে থারু বেশিরভাগ জনবহুল আদিবাসী যারা নেপালের দক্ষিণাঞ্চলীয় সমভূমি পুরো তেরাই এবং অভ্যন্তরীণ তারাই বরাবর ২০টিরও বেশি জেলা বসতি স্থাপন করেছে। এগুলি লোককাহিনী, সাহিত্য, ভাষাতে সমৃদ্ধ।
২০১১র জনগণনা, থারু জাতির জনসংখ্যা ১,৭৩৭,৪৭০ জন, যা নেপালের মোট জনসংখ্যার ৬.৬%।
থারু মানুষের উৎপত্তি পুরাণ এবং মৌখিক বিশ্বাস দ্বারা বেষ্টিত। ইতিহাস থেকে, থারিকে পৃথিবীর পুত্র হিসাবে বিবেচনা করা হয় । নেপালের তিহাসিক চরিত্রের নির্মাতা পৃথ্বনারায়ণ শাহ কাঠমান্ডু উপত্যকাকে দখলের পরে সুরক্ষার জন্য থারু সেনাবাহিনীকে নিয়ে এসেছিলেন।
থারু ভাষা থারু সম্প্রদায়ের মধ্যে কথিত একটি ভাষা। নেপাল এবং ভারতের বিভিন্ন অঞ্চলে থারু সম্প্রদায় একই ভাষা ভাগ করে না। বেশ কয়েকটি বিভিন্ন স্থানীয় থারু ভাষায় কথা বলে। নেপালে থারু ভাষা অন্যতম প্রধান ভাষা। কুমার, আউধী, মাইথিলি, বাংলা এবং ভোজপুরি প্রভৃতি প্রতিবেশী ভাষার সাথে থারু ভাষাগুলির সূক্ষ্ম মিল রয়েছে।
ঞ

ঞ (নাম: ইঁঅ, ) হল বাংলা ভাষার দশম ব্যঞ্জনবর্ণ এবং বাংলা বর্ণমালার ২১তম বর্ণ।
ঞ + চ = ঞ্চ = অঞ্চল
ঞ + ছ = ঞ্ছ = বাঞ্ছা 
ঞ + জ = ঞ্জ = আঞ্জা
ঞ + ঝ = ঞ্ঝ = ঝঞ্ঝা
কার্লি লয়েড

কার্লি অ্যানি লয়েড (; জন্ম: ১৬ জুলাই, ১৯৮২) নিউ জার্সির ডেলর‌্যান টাউনশীপ এলাকায় জন্মগ্রহণকারী বিশিষ্ট মার্কিন প্রমিলা ফুটবলার। ইতোমধ্যেই তিনি দুইবার অলিম্পিক স্বর্ণপদকসহ ফিফা মহিলা বিশ্বকাপ চ্যাম্পিয়নশীপ জয় করেছেন। এছাড়াও, ২০১৫ সালের ফিফা বর্ষসেরা প্রমিলা ফুটবলার মনোনীত হয়েছেন কার্লি লয়েড। বর্তমানে তিনি ন্যাশনাল ওম্যানস সকার লিগে (এনডব্লিউএসএল) হাউসটন ড্যাশ ও মার্কিন যুক্তরাষ্ট্র জাতীয় মহিলা ফুটবল দলের পক্ষে খেলছেন।
স্টিফেন ও পামেলা লয়েড দম্পতির সন্তান কার্লি নিউ জার্সির ডেলর‌্যান টাউনশীপে বড় হন। পাঁচ বছর বয়সে ফুটবল খেলতে শুরু করেন তিনি।
১৯৯৭ থেকে ২০০০ সাল পর্যন্ত ডেলর‌্যান হাই স্কুলে অধ্যয়ন করেন। সেখানে তিনি দ্য রেড ব্যারন ক্লোবাখের অধীনে প্রশিক্ষণ নিতেন। উচ্চ বিদ্যালয়ের অ্যাথলেট হিসেবে তার বলে নিয়ন্ত্রণ ও মাঝমাঠে বলে দক্ষতার কারণে পরিচিতি পান। বড়দের দলে ২৬ গোল করেন ও আট গোলে সহায়তা করেন। দলের অধিনায়ক হিসেবে তার রেকর্ড ছিল ১৮-৩। ১৯৯৯ ও ২০০০ সালে ফিলাডেলফিয়া ইনকুইয়ার তাকে দুইবার বর্ষসেরা গার্লস হাইস্কুল প্লেয়ার হিসেবে মনোনীত করে।
২০০৮ ও ২০১২ সালের গ্রীষ্মকালীন অলিম্পিক ও ২০১৫ সালের ফিফা মহিলা বিশ্বকাপের ফুটবল ফাইনালের শিরোপা নির্ধারণী গোল করে দলকে স্বর্ণপদক এনে দেন। তিনি তিনবার যুক্তরাষ্ট্র দলের পক্ষে ফিফা মহিলা বিশ্বকাপ প্রতিযোগিতায় অংশগ্রহণ করেন। তন্মধ্যে, ২০০৭ সালে দলকে ব্রোঞ্জপদক, ২০১১ সালে রৌপ্যপদক ও ২০১৫ সালের ফিফা বিশ্বকাপের ফাইনালে অধিনায়ক হিসেবে হ্যাট্রিক করে তৃতীয় শিরোপা লাভে প্রভূতঃ সহায়তা করেন।
লয়েড জাতীয় দলের পক্ষে দুই শতাধিক খেলায় অংশ নিয়ে ৭০-এর অধিক গোল করেন। পূর্বে মহিলাদের পেশাদার ফুটবলে শিকাগো রেড স্টার্স, স্কাই ব্লু এফসি ও আটলান্টা বীটের পক্ষে খেলেন। ২০১৩ সালে এনডব্লিউএসএলের উদ্বোধনী আসরে ওয়েস্টার্ন নিউ ইয়র্ক ফ্ল্যাশ দলের সাথে চুক্তিবদ্ধ হন ও দলকে শিরোপা জয়ে সহায়তা করেন। দুই মৌসুম খেলার পর ২০১৫ মৌসুমের পূর্বে হাউসটন ড্যাশের পক্ষে খেলেন।
২০১৫ সালের বিশ্বকাপের চূড়ান্ত খেলায় জাপানের বিপক্ষে ৫-২ গোলে জয় পায় মার্কিন দল। ঐ খেলায় তিনি প্রথম খেলোয়াড় হিসেবে ফিফা মহিলা বিশ্বকাপের ফাইনালে তিন গোল করেন ও স্যার জিওফ হার্স্টের পর দ্বিতীয় খেলোয়াড় হিসেবে বড়দের যে-কোন ফিফা বিশ্বকাপের ফাইনালে হ্যাট্রিক করেন। প্রথম ১৬ মিনিটেই তিন গোল করেন। তন্মধ্যে, প্রথম পাঁচ মিনিটে প্রথম দুই গোলের পর প্রতি তিন মিনিট অন্তর নিজের গোলগুলো করেন। প্রতিযোগিতার সেরা খেলোয়াড় হিসেবে তিনি গোল্ডেন বল ট্রফি লাভ করেন। এছাড়াও, ছয় গোল করে সিলভার বুট পান।
ড

ড হল বাংলা ভাষার ত্রয়োদশ ব্যঞ্জনবর্ণ এবং বাংলা বর্ণমালার ২৪তম বর্ণ।
ড + ড = ড্ড = আড্ডা
ড + য = ড্য 
ড + র = ড্ৰ = ড্ৰাম
ণ

ণ (নাম: মূর্ধন্য ণ, ) হল বাংলা ভাষার পঞ্চদশ ব্যঞ্জনবর্ণ এবং বাংলা বর্ণমালার ২৬তম বর্ণ।
ণ + ট = ণ্ট = কণ্টক
ণ + ঠ = ণ্ঠ = কণ্ঠ
ণ + ড = ণ্ড = মণ্ডল
ণ + ঢ = ণ্ঢ 
ণ + ণ = ণ্ণ = বিষণ্ণ
ণ + ম = ণ্ম 
ণ + য = ণ্য = অরণ্য
ত

ত হল বাংলা ভাষার ষোড়শ ব্যঞ্জনবর্ণ এবং বাংলা বর্ণমালার ২৭তম বর্ণ।
ত + ত = ত্ত = বৃত্ত
ত + থ = ত্থ = উত্থান
ত + ন = ত্ন = রত্ন
ত + ব = ত্ব = তত্ব
ত + ম = ত্ম = আত্মা
ত + য = ত্য = সত্য
ত + র = ত্ৰ = মিত্ৰ
ত + র + উ = ত্ৰু = শত্ৰু
থ

থ হল বাংলা ভাষার সপ্তদশ ব্যঞ্জনবর্ণ এবং বাংলা বর্ণমালার ২৮তম বর্ণ।
থ + ব = থ্ব 
থ + য = থ্য = পথ্য
থ + র = থ্ৰ
ধ

ধ হল বাংলা ভাষার ঊনবিংশ ব্যঞ্জনবর্ণ এবং বাংলা বর্ণমালার ৩০তম বর্ণ।
ধ + ব = ধ্ব ধ্বজ 
ধ + য = ধ্য বাধ্য
ধ + র = ধ্ৰ
ধ + র + উ = ধ্ৰু = ধ্ৰুব
প

প হল বাংলা ভাষার একবিংশ ব্যঞ্জনবর্ণ এবং বাংলা বর্ণমালার ৩২তম বর্ণ।
প + ট = প্ট = ক্যাপ্টেন
প + ত = প্ত = উত্তপ্ত
প + ন = প্ন = স্বপ্ন
প + য = প্য = প্ৰাপ্য
প + র = প্ৰ = প্ৰাণ
প + ল = প্ল = প্লাবন
প + স = প্স = লিপ্সা
নাগামি ভাষা

নাগামি বা নাগা ভাষা নাগাল্যান্ডে প্ৰচলিত একটা মিশ্ৰ ভাষা। অসমীয়া ভাষাকে ভিত্তি করে এর সৃষ্টি হয়েছে। তার সাথে বাংলা, হিন্দী, বিভিন্ন নাগা ভাষা এবং অন্যান্য ভাষারো কিছু মিল দেখা যায়। পাঁচ লাখেরও বেশি নাগাল্যাণ্ডের বিভিন্ন ভাষার মানুষ একে যোগাযোগের মাধ্যম হিসাবে ব্যবহার করে । অল্‌ ইণ্ডিয়া রেডিও 'স্টেশনের কর্মীরা "নাগামি" (নাগা+অসমীয়া) শব্দটির উদ্ভাবন করেন। যদিও নাগাল্যান্ড সরকার ইংরেজি ভাষাকে রাজ্যভাষা হিসেবে স্বীকৃতি দিয়েছে, প্ৰশাসনিক কাজ-কর্ম, বিদ্যালয়, প্ৰচারের মাধ্যম ইত্যাদিতে নাগামি ভাষা সমানেই ব্যবহৃত হয়।
১৯৬৩ সালে পৃথক রাজ্য রুপে স্বীকৃতি পাওয়ার পূৰ্বে নাগাল্যাণ্ড আসাম-এর একটি জেলা ছিল। আহোম শাসনামলে অসম এবং নাগাল্যান্ড অঞ্চলের মানুষের সংস্পৰ্শ ঘটেছিল। এই সমগ্ৰ অঞ্চলের একটা মান ভাষার প্ৰয়োজনে নাগামি গড়ে উঠে বলে ভাবা হয়। কারো কারো মতে দ্বিতীয় ভাষা হিসেবে অসমীয়া ভাষা বা বাংলা ভাষা আয়ত্ত করতে কষ্ঠসাধ্য হওয়ার ফলে নাগামি ভাষার উদ্ভব হতে পারে । ১৯৩৬ সালে নাগামি ভাষার আদর্শ রূপ গড়ে উঠার প্ৰমাণ পাওয়া যায়।
নাগামিতে ১৮টি উপভাষা দেখতে পাওয়া যায়। সেগুলোর শব্দাবলী একই, কিন্তু রূপ-বিন্যাস ভিন্ন ভিন্ন। সেগুলোকে তিনটি ভাগে ভাগ করা যায়:
নাগামি এ দুটা ফলা, দুটা কাল, তিনিটা দৃশ্যগত বৈশিষ্ট আছে, কোনো পুরুষ নাই। এর বেশিরভাগ শব্দের অসমীয়া ভাষার সাথে মিল আছে, কিন্তু ধ্বন্নিসমূহের নাগা ভাষার সাথে মিল বেশি। সংস্কৃত তৎসম শব্দের সরলীকরণ, শব্দের অসম্পূৰ্ণ উচ্চারণ ইত্যাদি বৈশিষ্টও এতে দেখতে পাওয়া যায়।
সুইস ব্যাংক কর্পোরেশন

সুইস ব্যাংক কর্পোরশন (SBC) ( English: Swiss Bank Corporation (SBC), German: Schweizerischer Bankverein (SBV), French: Société de Banque Suisse (SBS), Italian:Società di Banca Svizzera) সুইজারল্যান্ডে অবস্থিত একটি সমষ্টিগত অর্থনৈতিক সেবা। একত্রিত হওয়ার আগে, এই ব্যাংকটি ছিল সুইজারল্যান্ডের তৃতীয় বৃহত্তম ব্যাংক যার সম্পদ ছিল ৩০০ বিলিয়ন সুইস ফ্রাংকের বেশি এবং ইকুয়িটি ১১.৭ বিলিয়ন সুইস ফ্রাংক।
দে ওয়্যার দেয়ার

দে ওয়্যার দেয়ার (ইংরেজি:They were there) (আইবিএম শতবার্ষিক চলচ্চিত্র: দে ওয়্যার দেয়ার - পিপুল হু চেনন্জড দ্যা ওয়ে দ্যা ওয়ার্ল্ড ওয়ার্ক নামেও পরিচিত) ২০১১ সালে তৈরি একটি ডকুমেন্টারি শর্ট ফিল্ম যা অস্কার জয়ী পরিচালক এরল মরিস কর্তৃক তৈরি, আইবিএম কোম্পানি সম্পর্কিত একটি বাণিজ্যিক শর্ট ফিল্ম।
ম

'ম' হল বাংলা ভাষার পঞ্চবিংশ ব্যঞ্জনবর্ণ এবং বাংলা বর্ণমালার ৩৬তম বর্ণ।
ম + ন = ম্ন = নিম্ন
ম + প = ম্প = চম্পা
ম + ফ = ম্ফ = গুম্ফা
ম + ব = ম্ব = অম্বর
ম + ভ = ম্ভ = স্তম্ভ
ম + ম = ম্ম = জম্মু 
ম + য = ম্য = কাম্য
ম + র = ম্র = নম্র
ম + ল = ম্ল = ম্লান
ল

ল হল বাংলা ভাষার অষ্টাবিংশ ব্যঞ্জনবর্ণ এবং বাংলা বর্ণমালার ৩৯তম বর্ণ।
বর্ণটি বাংলা ভাষাতে ব্যবহৃত ঘোষ, অল্পপ্রাণ, দন্তমূলীয় পার্শ্বিক ব্যঞ্জনধ্বনিটিকে লেখায় প্রকাশ করতে ব্যবহার করা হয়।
ব্লাক বক্স (১৯৭৮ চলচ্চিত্র)

ব্লাক বক্স হচ্ছে স্কট বি এবং বেথ বি পরিচালিত এবং লিডিয়া লাঞ্চ ও বব ম্যাসন অভিনীত একটি আমেরিকান স্বল্প দৈর্ঘ্যর চলচ্চিত্র, যা ১৯৭৮ সালে মুক্তি পায়।
চলচ্চিত্র বিশেষজ্ঞ গ্ল্যায়নডলন অড্রে ফস্টার-এর মতে, "ব্ল্যাক বক্স" চলচ্চিত্রটি হচ্ছে “ব্যক্তির সামাজিক সীমাবদ্ধতা একটি আতঙ্কজনক রূপক।”
এক ব্যক্তি তার বান্ধবী দ্বারা নির্যাতিত হন এবং অতঃপর তাকে একটি কালো বাক্সের মধ্যে বন্দী করে রাখা হয়।
কুড়িগ্রাম সরকারি পলিটেকনিক ইনস্টিটিউট

এই পলিটেকনিক ইনস্টিটিউটটি বাংলাদেশের উত্তরাঞ্চলের কুড়িগ্রাম জেলার জেলা প্রশাসক ও পুলিশ সুপারের কার্যালয় সংলগ্ন কৃষ্ণপুর গ্রামে অবস্থিত। এটি ঢাকা থেকে প্রায় ৩৫০ কিলোমিটার দূরত্বের পথ।
বর্তমানে এই প্রতিষ্ঠানটিতে ৭টি বিভাগে ৯০০টি আসন রয়েছে। বিভাগ অনুসারে আসন সংখ্যা নিম্নরূপঃ
যায়েদ ইবনে হারেসা

যায়িদ বিন হারিসা (), বা, যায়িদ মাওলা মুহাম্মদ, তাঁর উপাধি হিববু রাসূলিল্লাহ (রাসূলুল্লাহর প্রীতিভাজন), (৫৮১ - ৬২৯) ছিলেন ইসলাম এর নবী মুহাম্মাদ-এর একজন সাহাবি ও তার পালিত পুত্র। তিনিই একমাত্র সাহাবি যার নাম আল-কুরআনে এসেছে।().
যায়েদ সম্পর্কে বলা হয় তিনি নবী মুহাম্মদ-এর ১০ বছরের ছোট, সে মোতাবেক তার জন্ম ৫৮১ খ্রিষ্টাব্দে। আবার বলা হয়, চন্দ্র বছরের হিসেবে আনুমানিক তার বয়স ৫৫ বছর হয়েছিল, সে হিসেবে তার জন্ম ৫৭৬ খ্রিষ্টাব্দে এবং মৃত্যু ৬২৯ খ্রিষ্টাব্দে। ”<ref name="Landau-Tasseron/Tabari p. 10">Muhammad ibn Jarir al-Tabari, "Tarikh al-Rusul wa’l-Muluk", vol. 39. Translated by Landau-Tasseron, E. (1998). "Biographies of the Prophet’s Companions and Their Successors", p. 10. New York: State University of New York Press.</ref> তিনি মধ্য আরবে বনু-কালব গোত্রের উধ্রা বংশে জন্ম গ্রহণ করেন।
টিয়ার্স ডোন্ট ফল

টিয়ার্স ডোন্ট ফল হলো ওয়েলসের রক ব্যান্ড দল 'বুলেট ফর মাই ভ্যালেন্টাইন' কর্তৃক গাওয়া একটি গান। এটি ব্যান্ড দলটির প্রথম পূর্নাঙ্গ স্টুডিও অ্যালবাম "দি পয়জন" থেকে নেওয়া চতুর্থ একক সংগীত। এই গানটি ট্রাস্টকিল রেকর্ডস কোম্পানী কর্তৃক ২০০৬ সালের ১৭ জুন যুক্তরাষ্ট্রে অবমুক্ত হয়। এটি কেরাং এওয়ার্ড ফর বেস্ট সিংগেল পদক জয় করে।  এ গানটি "হট মেইনস্ট্রীম রক চার্টস" ২৪ তম স্থান এবং "টপ মর্ডান চার্টস"-এ ৩২ তম স্থান পর্যন্ত ঊঠেছিল। ২০০৮ সালে "টিয়ার্স ডোন্ট ফল (পার্ট ২)" নামে এর ধারাবাহিক কিস্তির আরো একটি গান ব্যান্ড দলটির চতুর্থ স্টুডিও অ্যালবাম "টেম্পার টেম্পার" এ প্রকাশিত হয়।
নরসিংদী সরকারি পলিটেকনিক ইনস্টিটিউট

এটি নরসিংদী সদরের পুলিশ লাইন্সের পাশে অবস্থিত এবং ঢাকা থেকে এর দূরত্ব ৪৮ কিলোমিটার।
এটি ২০০৬ সালে প্রতিষ্ঠিত হয়। প্রথম বর্ষে মাত্র চারটি টেকনোলজি (সিভিল, কম্পিউটার, ফুড ও রেফ্রিজারেশন এন্ড এয়ারকন্ডিশনিং) নিয়ে ডিপ্লোমা-ইন-ইঞ্জিনিয়ারিং কোর্স চালু হয়। বর্তমানে অত্র প্রতিষ্ঠানে চার বছর মেয়াদী এই কোর্সে ৫ টি টেকনোলজি চলমান রয়েছে।
ইলেকট্রিক্যাল নতুন যুক্ত হয় ২০১৬ সালে।
মূল ক্যাম্পাসে পাঁচতলা বিশিষ্ট দুইটি ভবন অফিস, লাইব্রেরী, আধুনিক যন্ত্রপাতি সমৃদ্ধ দুইটি ওয়ার্কশপ ভবন এবং একটি ৫০০ জন ধারণ ক্ষমতা সম্পন্ন অডিটোরিয়াম। এছাড়া মূল ভবনের সামনে রয়েছে শহীদ মিনার। রয়েছে মনোরোম পরিবেশ।
একাডেমিক টেকনোলজিসমূহের মধ্যে রয়েছে:
মাধবপুর ইউনিয়ন, মাধবপুর

অন্য ব্যবহারের জন্য, দেখুন মাধবপুর ইউনিয়ন।
মাধবপুর ইউনিয়ন বাংলাদেশের হবিগঞ্জ জেলার অন্তর্গত মাধবপুর উপজেলার সাবেক ইউনিয়ন।
মাধবপুর পৌরসভা প্রতিষ্ঠার ফলে মাধবপুর ইউনিয়ন পরিষদ কার্যক্রম বিলুপ্ত হয়ে যায়।
বহরা ইউনিয়ন

বাহারা ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।
পাহাড়ী মৃত্তিকায় গঠিত এই অঞ্চলটি।
এই ইউনিয়টি টি মৌজার টি গ্রামের সমন্বয়ে গঠিত।
জনাব মোহাম্মদ আলাউদ্দিন . বর্তমান চেয়ারম্যান
০৩ নং বহরা ইউনিয়নের দর্শনীয় স্থানের মধ্যে উল্লেখযোগ্য বহরা রাবারড্রাম।
বুল্লা ইউনিয়ন, মাধবপুর

বুল্লা ইউনিয়ন বাংলাদেশের হবিগঞ্জ জেলার মাধবপুর উপজেলার একটি প্রশাসনিক এলাকা।
বুল্লা ইউনিয়নের আয়তন ১১,৮৭২ একর (৪৮.৮ বর্গ কিলোমিটার)।
অনেক দিন পূর্বে ভুলবশত এক সন্ন্যাসী রাস্তা ভুলে এই স্থানে বসবাস শুরু করেন। পরর্তীতে এখানে জনবসতি শুরু হয় এবং তিনি এখানে বাস করতে শুরু করেন সেই থেকে তাহার নাম বুল্লা হয়।
২০১১ সালের আদমশুমারি অনুযায়ী বুল্লা ইউনিয়নের মোট জনসংখ্যা ২১,৮০৮ জন। এর মধ্যে পুরুষ ১০,৫৪৯ জন এবং মহিলা ১১,২৫৯ জন। মোট পরিবার ৪,০৪৫টি।
পাহাড়ী মৃত্তিকায় গঠিত হলেও এই অঞ্চলটি মূলত সমভূমি।
বুল্লা ইউনিয়ন মাধবপুর উপজেলার আওতাধীন ৮নং ইউনিয়ন পরিষদ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী বুল্লা ইউনিয়নের সাক্ষরতার হার ৩৫.০৬%। এ ইউনিয়নে 
১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
বুল্লা ইউনিয়নে ৩টি হাটবাজার রয়েছে।
নোয়াপাড়া ইউনিয়ন, মাধবপুর

নোয়াপাড়া ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।
পাহাড়ী মৃত্তিকায় গঠিত এই অঞ্চলটি।
এই ইউনিয়টি টি মৌজার টি গ্রামের সমন্বয়ে গঠিত।
নোয়াপাড়া ইউনিয়ন পরিষদের পাশেই রয়েছে নোয়াপাড়া রেলওয়ে স্টেশন যেখান থেকে প্রতিদিন ঢাকা এবং সিলেটের মধ্যে তিনটি আন্তঃনগর ও একটি মেইল ট্রেন এবং সিলেট চট্টগ্রাম এর মধ্যে দুইটি আন্তঃনগর ট্রেন চলাচল করে। ইউনিয়নের পাশেই ঢাকা সিলেট মহাসড়ক অবস্থিত এবং ইউনিয়নের পাশেই আল আমিন ফুড ফেয়ার নামে একটি হোটেল রয়েছে যেখান থাকে প্রতিদিন দেশের বিভিন্ন গন্তব্যে বিলাশবহুল বাস চলাচল করে।
ধর্মঘর ইউনিয়ন

ধর্মঘর ইউনিয়ন বাংলাদেশের হবিগঞ্জ জেলার একটি প্রশাসনিক এলাকা। এটি হবিগঞ্জ জেলার মাধবপুর উপজেলা এর একটি ইউনিয়ন।
দক্ষিণ মাধবপুরের এই অঞ্চলটি পাহাড়ী মৃত্তিকায় গঠিত। মাটির রং নালচে প্রকৃতির।
জগদীশপুর ইউনিয়ন, মাধবপুর

জগদীশপুর ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।
পাহাড়ী মৃত্তিকায় গঠিত এই অঞ্চলটি।
এই ইউনিয়টি টি মৌজার টি গ্রামের সমন্বয়ে গঠিত।
ছাতিয়াইন ইউনিয়ন

ছাতিয়াইন ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।
পাহাড়ী মৃত্তিকায় গঠিত এই অঞ্চলটি।
এই ইউনিয়টি টি মৌজার টি গ্রামের সমন্বয়ে গঠিত।
নির্বাচিত জনপ্রতিনিধি 
শেখ ফরহাদ আহামেদ 
সভাপতি বাংলাদেশ জাতীয়তাবাদী ছাত্রদল ছাতিয়াইন ইউনিয়ন শাখা (২০২২-২৩)
চৌমুহনী ইউনিয়ন

চৌমুনি ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।
আয়তন – ১৬.০০ (বর্গ কিঃ মিঃ)
পাহাড়ী মৃত্তিকায় গঠিত এই অঞ্চলটি।
এই ইউনিয়টি টি 27 টি মৌজার ৫৩ টি গ্রামের সমন্বয়ে গঠিত।
২নং চৌমুহনী ইউনিয়ন পরিষদ।
লোকসংখ্যা – ৩৪১৬৫ জন (প্রায়) (পুরুষ- ১৭০৮৮, মহিলা ১৭০৭৭)(২০১১ সালের আদম শুমারি অনুযায়ী)
বর্তমান দায়িত্বরত চেয়ারম্যান–মো: মাহবুবুর রহমান সোহাগ
শিক্ষার হার – ৪৫%।(২০০১ এর শিক্ষা জরীপ অনুযায়ী) 
সরকারী প্রাথমিক বিদ্যালয়- ১৫টি,
স্কুল এন্ড কলেজ- ১টি।
৫ টি,নিম্ন মাধ্যমিক বিদ্যালয়-
১টি - মাদ্রাসা
দাখিল- ১টি,
খারিজী মাদ্রাসা- ২টি,
হাফেজী মাদ্রাসা- ১টি।
উপজেলা সদর থেকে যোগাযোগ মাধ্যম – সিএনজি/বেবি/রিক্সা।
গুরুত্বর্পূণ ধর্মীয় স্থান- ১০টি টি।
দর্শনীয় স্থান– রাবার ড্যাম, মহাদেব বাড়ি, সিধাই দিঘি সোনাই নদী।
আন্দিউড়া ইউনিয়ন

আন্দিউড়া ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।
আন্দিউড়া ইউনিয়ন মাধবপুর উপজেলার একটি ইউনিয়ন। ১৯৯৭ সালের পূর্বে এটি মাধবপুর ইউনিয়নের সঙ্গে যুক্ত ছিল। ১৯৯৭ সালে মাধবপুর ইউনিয়নের দক্ষিণ ও পশ্চিম অঞ্চল নিয়ে মাধবপুর পৌরসভা গঠিত হলে মাধবপুর ইউনিয়নের পূর্ব ও উত্তর দিক নিয়ে আন্দিউড়া ইউনিয়ন গঠিত হয়।
সমভূমিতে অবস্থিত এই আন্দিউড়া ইউনিয়ন। এর মধ্যখান দিয়ে সোনাই নদী এবং বোয়ালিয়া নদী প্রবাহিত হওয়ায় এই এলাকার মাটি খুবই উর্বর।
আন্দিউড়া ইউনিয়নে ৯ জন নির্বাচিত মেম্বার বা সদস্য রয়েছে। মহিলাদের জন্য সংরক্ষিত ৩ টি সদস্যপদ রয়েছে।
এ ইউনিয়ন প্রাথমিক বিদ্যালয় ১৪ টি ও মাধ্যমিক বিদ্যালয় ৩ টি রয়েছে।
এ অঞ্চলের মানুষ কৃষি ও শিল্প নির্ভর। এই ইউনিয়নে হাড়িয়া গ্রামে বৃহৎ শিল্প প্রতিষ্ঠান আকিজ-বাসির সিরামিক্স কোম্পানি রয়েছে। যা হাজার হাজার মানুষের বেকারত্ব দূর করেছে। 
যোগাযোগের ক্ষেত্রে সিএনজি, অটোরিক্সা ব্যবহার উল্লেখযোগ্য এই অঞ্চলে। সিলেট-ঢাকা মহাসড়কটি এই ইউনিয়নের মধ্য দিয়ে যাওয়াই এখানে অনেক বাস স্ট্যান্ড গড়ে উঠেছে। এর মধ্যে উল্লেখযোগ্য বাস স্ট্যান্ড হলো: দক্ষিণ হাড়িয়া বাসস্ট্যান্ড, হাড়িয়া উত্তর বাসস্ট্যান্ড, বাকসাইর বাসস্ট্যান্ড, আন্দিউড়া বাসস্ট্যান্ড।
লালা অমরনাথ

নানিক অমরনাথ ভরদ্বাজ (; ; জন্ম: ১১ সেপ্টেম্বর, ১৯১১ - মৃত্যু: ৫ আগস্ট, ২০০০) তৎকালীন ব্রিটিশ ভারতের পাঞ্জাবের কাপুরথালা এলাকায় জন্মগ্রহণকারী ভারতীয় আন্তর্জাতিক ক্রিকেটার ও অধিনায়ক ছিলেন। ভারত ক্রিকেট দলের অন্যতম সদস্য লালা অমরনাথ টেস্ট ক্রিকেটে অংশগ্রহণ করেন। এছাড়াও, দেশ স্বাধীন হবার পর প্রথম দলকে নেতৃত্ব দেন।
ঘরোয়া প্রথম-শ্রেণীর ভারতীয় ক্রিকেটে গুজরাত ও উত্তরপ্রদেশ দলের প্রতিনিধিত্ব করেছেন। ডানহাতে ব্যাটিংয়ের পাশাপাশি ডানহাতে মিডিয়াম পেস বোলিংয়ে পারদর্শী ছিলেন তিনি।
পাঞ্জাবের কাপুরথালা এলাকায় জন্মগ্রহণ করলেও শৈশবকাল অতিবাহিত করেন লাহোরে। লাহোর থেকে চলে আসার পূর্বে আলীগড় মুসলিম বিশ্ববিদ্যালয়ের পক্ষে খেলেন। ১৯৩৩ সালে সফরকারী ইংল্যান্ড দলের বিপক্ষে দক্ষিণ বোম্বের বোম্বে জিমখানা মাঠে তার অভিষেক ঘটে। বোম্বে চতুর্দলীয় প্রতিযোগিতায় হিন্দু দলের পক্ষে খেলেন। চৌকষ ব্যাটসম্যান অমরনাথ বোলিংয়েও কিছুটা সফলতা পেয়েছিলেন। একমাত্র বোলার হিসেবে ডোনাল্ড ব্র্যাডম্যানের হিট উইকেট লাভ করেন।
প্রথম ভারতীয় ক্রিকেটার হিসেবে তিনি অভিষেকেই টেস্ট সেঞ্চুরি হাঁকান। ১৯৩৬ সালে ইংল্যান্ড সফরে শৃঙ্খলা বহির্ভূত কাজে অংশ নেয়ার অভিযোগে দলনায়ক বিজিয়ানাগ্রামের মহারাজকুমার বিতর্কিতভাবে তাকে দেশে ফেরৎ পাঠান। অমরনাথ ও তার সঙ্গীরা এ ঘটনাকে রাজনৈতিক হস্তক্ষেপরূপে অভিহিত করেন। ভিজি তোষামোদের মাধ্যমে অধিনায়কত্ব লাভ করেন। মাঠে তার দূর্বল অধিনায়কত্বের কারণে ব্রিটিশ গণমাধ্যমে সমালোচিত হয়। তিনিসহ সি. কে. নায়ডু ও বিজয় মার্চেন্টের ন্যায় দলের কিছু জ্যেষ্ঠ খেলোয়াড় তার ভূমিকা নিয়ে প্রশ্ন তোলেন। এরফলে দলটি মূলতঃ দু’ধারায় বিভক্ত হয়ে যায়। লর্ডসে মাইনর কাউন্টিজের বিপক্ষে ঘটনার সূত্রপাত হয়। দলীয় ম্যানেজার মেজর জ্যাক ব্রিটেন-জোন্স প্রথম টেস্ট না খেলিয়ে দেশে ফেরৎ পাঠান। ১৯৪৭-৪৮ মৌসুমে অস্ট্রেলিয়া সফরে ভারত দলের অধিনায়কত্ব করেন।
১৯৪৯ সালে ভারতীয় অধিনায়ক লালা অমরনাথের বিরুদ্ধে অ্যান্থনি ডি মেলো গুরুতর অভিযোগ উত্থাপন করেন। এ সময় বাংলা থেকে ব্যাপকভাবে অমরনাথের সাহায্যার্থে এগিয়ে আসে। অমরনাথ বোর্ডের কাছে এক লক্ষ রূপী আদায়ে তৎপর হন। তবে, বোর্ডের কাছে দুঃখপ্রকাশের মাধ্যমে এ বিষয়টির নিষ্পত্তি ঘটে।
১৯৫৪-৫৫ মৌসুমে দলকে নিয়ে পাকিস্তান সফরে যান। ডিসেম্বর, ১৯৬৩ সালে ৫২ বছর বয়সে সর্বশেষ খেলায় অংশ নিয়েছিলেন। পুনাতে অনুষ্ঠিত জাতীয় প্রতিরক্ষা তহবিলে অর্থসংগ্রহের ঐ খেলায় তার পুত্র সুরিন্দর অমরনাথ প্রতিপক্ষের দলে ১৫ বছর পূর্তির পূর্বেই প্রথম-শ্রেণীর ক্রিকেটে অভিষেক ঘটেছিল।
১৯৯১ সালে ভারত সরকার বেসমারিক সম্মাননা হিসেবে পদ্মভূষণ পদকে তাকে ভূষিত করে।
লালা অমরনাথের পুত্রদ্বয় - মহিন্দর অমরনাথ ও সুরিন্দর অমরনাথ উভয়েই ভারতের পক্ষে খেলেছেন। তার বর্ণাঢ্যময় খেলোয়াড়ী জীবনে তাকে ভারতীয় ক্রিকেটের জীবন্ত কিংবদন্তি হিসেবে চিত্রিত করা হতো। আরেক পুত্র রাজিন্দর অমরনাথ ১৯৭১ থেকে ১৯৮৭ সাল পর্যন্ত হরিয়ানার পক্ষে প্রথম-শ্রেণীর খেলায় অংশ নিয়েছেন। তার নাতি দিগ্বিজয় অমরনাথ শ্রীলঙ্কায় প্রথম-শ্রেণীর ক্রিকেট খেলেছেন।
অরুণাচল প্রদেশের জনগোষ্ঠীসমূহ

অরুণাচল প্রদেশ-এ প্রায় ২০ টি মুখ্য জনগোষ্ঠী রয়েছে; এদের মধ্যে অনেকগুলো উপ-জনগোষ্ঠীও আছে। এখানকার জনগোষ্ঠীসমূহের মধ্যে সামাজিক এবং সংস্কৃতিক ভিন্নতা দেখা যায়। জনগোষ্ঠীসমূহের নিজস্ব কিছু ঐতিহ্য রয়েছে। অরুণাচলেরজনগোষ্ঠী সমূহের মধ্যে শিল্পনৈপুণ্য দক্ষতা দেখা যায়। চিত্ৰকলা, মৃৎ-শিল্প (pottery), দারু-শিল্প (wood carving) এবং বাঁশ-বেতের কার্যে জনগোষ্ঠীদের কলাকৌশল দেখতে পাওয়া যায়। কিছু জনগোষ্ঠীর লোকেরা বয়ন-শিল্প এবং দারু-শিল্পকে জীবিকা হিসেবে গ্ৰহণ করেছে। এসব জনগোষ্ঠী সমূহের অপর একটি বৈশিষ্ট্য হচ্ছে একতা-বদ্ধতা।
আদি জনগোষ্ঠীর লোকেদের দুটা বিভাগ আছে: "ব’গোম" (Bogum) এবং "ব’মি" (Bomi)।
গুলবদন বেগম

গুলবদন বেগম (১৯২৩, হুলহুলিয়া, নাটোর – ৮ মে, ২০০৫, ঢাকা) ছিলেন একজন বাঙালি সমাজকর্মী, এবং সিংড়ানাটোর পরিবার এর সাবেক প্রধান, নাটোরের জমিদার জালালুদ্দীন মির্জার জ্যেষ্ঠা কন্যা।
ব্রিটিশ সাম্রাজ্যের বেঙ্গল প্রেসিডেন্সিতে ১৯২৩ সালে তিনি জন্মগ্রহণ করেন, তার পিতামহ তার দূরবর্তী পূর্বপুরুষ রাজকুমারী গুলবদন বেগম এর নামকরণ করেছিলেন যিনি, ছিলেন নাটোরের "জমিদার" (লর্ড) মির্জা জাফর । তার ছোট বোন, যিনি নাটোর জেলার "সর্দার" (গোত্রের প্রধান) গুলসেহারা বেগম কে বিয়ে করেন।
তিনি ব্যক্তিগতভাবে শিক্ষিত ছিল এবং কিশোরী বয়সে তার মোল্লা শামেজ উদ্দিন আহমেদের সাথে বিয়ে হয় , পূর্বতন নাটোরের কাজি ও মোল্লা শাহ Badakhsh বংশধর। তার স্বামী ১৯৬৮ সালে ১৯৭১ সালের যুদ্ধের আগেই মারা যায়। তিনি ছয় সন্তানের জননী হন।
তিনি ৮ মে ২০০৫ সালে সেনাবাহিনী সেনানিবাসে মারা যান এবং তার মৃতদেহ সিংড়ানাটোর পরিবার এ দাফন করা হয়। বাংলাদেশ সেনাবাহিনী এবং সামরিক অবসরের উপর কমান্ড অনুসরণে,তার তৃতীয় পুত্র (দ্বিতীয় জীবিত) সাহেবজাদা কর্নেল মুহাম্মদ শহীদ সারোয়ার আজম শাহ জাহান পরিবারের প্রধান হন।
বাংলা ব্যঞ্জনবর্ণ

বাংলা ব্যঞ্জনবর্ণ হচ্ছে এমন কিছু বর্ণ যারা অন্য কোনো বর্ণের সাহায্য ছাড়া নিজে নিজে উচ্চারিত হতে পারে না। বিশ্বের প্রতিটি ভাষাতেই এধরনের কিছু বর্ণ রয়েছে। বাংলা ভাষায় ব্যঞ্জনবর্ণের সংখ্যা মোট ৩৯টি।
যেসব বাংলা বর্ণ উচ্চারিত হওয়ার সময় মুখগহ্বরের কোথাও না-কোথাও বাধাপ্রাপ্ত হয় তাদের বলা হয় বাংলা ব্যঞ্জনবর্ণ। ব্যঞ্জনবর্ণগুলো উচ্চারিত হতে অন্য বর্ণের সাহায্যের প্রয়োজন হয়; এরা অন্যান্য বর্ণের সাহায্যে (মূলতঃ স্বরবর্ণের) উচ্চারিত হয়ে থাকে।
বাংলা ভাষায় মোট ৩৯টি ব্যঞ্জনবর্ণ রয়েছে। এর মধ্যে অনেকে দুটো 'ব' ছেঁটে একটা করার কথা বলেন যা যুক্তিগ্রাহ্য না হওয়ায় করা হয়নি। এর কারণ নিচে বর্ণিত আছে। 'ক্ষ' (ক্ + ষ) নিয়ে একটি পৃথক স্বাধীন বর্ণ গঠনের মত দেওয়া হলেও তা গৃহীত হয়নি কারণ 'ক্ষ' অন্যান্য যুক্তাক্ষরের মতই; তাই স্বাধীন বর্ণ হিসাবে ধরা যাবে না। ৎ, ং, ঃ ঁ - এগুলির মধ্যে ঁ -কে বর্ণ হিসেবে ধরা হয় না যেহেতু তা উচ্চারণে বাকি তিনটির মত নতুন কিছু যোগ করে না, শুধু উচ্চারণের নাসিক্যভবণ ঘটায় আর তাই, সেটি ব্যঞ্জনবর্ণ নয়। সুতরাং, ৩৯ টি বর্ণ হলো:
এর মধ্যে দুটো 'ব' দেখতে পাচ্ছেন। প্রথমটি বর্গীয় ব, শেষেরটি অন্তঃস্থ ব।
দুই ব এর উচ্চারণগত পার্থক্য: বর্গীয় ব এর উচ্চারণ স্পষ্ট অর্থাৎ, ওষ্ঠ বর্ণ হওয়ার কারণে এই ব উচ্চারণ করতে হবে ঠোঁট দুটো বন্ধ করার পর ফাঁক করার মাধ্যমে, তবে অন্তঃস্থ ব এর উচ্চারণ স্থান ভেদে ভিন্ন হয়।
যেমন: বিশ্ব: এর উচ্চারণ বিশ্শ! অর্থাৎ, অন্তস্থ ব কোনো ব্যঞ্জনবর্ণের পরে বসলে সেই ব্যঞ্জনবর্ণের দ্বৈতোচ্চারণ হয়। অনুরূপভাবে অশ্ব, অশ্বিনী ইত্যাদি।
তবে অন্তস্থ ব স্বাধীনভাবে বসলে তার উচ্চারণ বর্গীয় ব এর মতই হয়। যেমন: বিবমিষা, বিমুখ, বাবর্চি (প্রথমটা বর্গীয় আর দ্বিতীয়টা অন্তঃস্থ ব হলেও এখানে উচ্চারণ এক), বিবাদ (পূর্বানুরূপ) ইত্যাদি।
ব্যঞ্জনবর্ণ

ব্যঞ্জনবর্ণ হচ্ছে এমন কিছু বর্ণ যারা অন্য কোনো বর্ণের সাহায্য ছাড়া নিজে নিজে উচ্চারিত হতে পারে না। বিশ্বের প্রতিটি ভাষায় এধরনের কিছু বর্ণ রয়েছে। বাংলা ভাষায় ব্যঞ্জনবর্ণের সংখ্যা মোট ৩৯টি।
যেসব বর্ণ উচ্চারিত হওয়ার সময় মুখগহ্বরের কোথাও না-কোথাও বাধাপ্রাপ্ত হয় তাদের বলা হয় ব্যঞ্জনবর্ণ। ব্যঞ্জনবর্ণগুলো উচ্চারিত হতে অন্য বর্ণের সাহায্যের প্রয়োজন হয়; এরা অন্যান্য বর্ণের সাহায্যে (মূলতঃ স্বরবর্ণের) উচ্চারিত হয়ে থাকে।
বিশ্বের বিভিন্ন ভাষায় বিভিন্ন সংখ্যক ব্যঞ্জনবর্ণ রয়েছে। বাংলা ভাষায় মোট ৩৯টি ব্যঞ্জনবর্ণ রয়েছে; এগুলো হলঃ
শ্রেণিবিভাগ-
উচ্চারণের স্থান অনুযায়ী ব্যঞ্জনবর্ণ গুলিকে সাধারণত ৪ ভাগে ভাগ করা হয়।
১) স্পর্শ বর্ণ ২) উষ্মবর্ণ ৩) অন্তঃস্থ বর্ণ ৪) অযোগবাহ বর্ণ/ আশ্রয়স্থানভাগী বর্ণ
১) স্পর্শ বর্ণ- ক থেকে ম পর্যন্ত ২৫ টি বর্ণ উচ্চারণের সময় জিভের কোনো না কোনো অংশের সঙ্গে কণ্ঠ,তালু,মূর্ধা,দন্ত,ওষ্ঠের কারোর না কারোর সাথে স্পর্শ ঘটে।তাই এদের স্পর্শ বর্ণ বলা হয়।
উচ্চারণের স্থান অনুযায়ী এই ২৫ টি বর্ণকে ৫ ভাগে ভাগ করা হয়।প্রতিটি ভাগকে বলা হয় বর্গ।তাই এদের অপর নাম বর্গীয় বর্ণ।প্রতিটি বর্গে আছে ৫ টি করে বর্ণ, এদের মধ্যে প্রথম বর্ণের নাম দিয়ে প্রতিটি বর্গের নামকরণ করা হয়।যেমন - ক - বর্গ, চ - বর্গ, ট - বর্গ, ত-বর্গ, প- বর্গ।
২) উষ্মবর্ণ - উষ্ম শব্দের অর্থ গরম। উচ্চাারণের সময় বাগযন্ত্রের মধ্যে দিয়ে গরম বায়ু নির্গত হয় বলে শ,ষ,স,হ এই ৪টি বর্ণকে উষ্মবর্ণ বলে।
৩) অন্তস্থঃবর্ণ -অন্তস্থঃ শব্দটির অর্থ মাঝে অবস্থিত।য,র,ল,ব ৪টি বর্ণ স্পর্শবর্ণ ও উষ্মবর্ণের মাঝে অবস্থিত বলে এদের অন্তস্থঃ বর্ণ বলে। অন্তঃস্থ বর্ণে যে ব আছে তার উচ্চারণ উঅ৷ বন শব্দের ব-এর মতো নয়৷ বাংলাবর্ণমালা থেকে অন্তঃস্থ ব বিলুপ্ত হয়েছে আবার অন্তঃস্থ বর্ণ রূপে ব-কে দেখানো হয়েছে —এটা বর্গীয় ব সম্পর্কে ভুল তথ্যের উৎস ৷
৪) আশ্রয়স্থানভাগী বা অযোগবাহবর্ণ - \° ও ঃ এর নিজস্ব কোনো উচ্চারণ নেই এরা সবসময় এদের আগে যে বর্ণটি থাকে তাকে আশ্রয় করে উচ্চারিত হয় তাই এদের আশ্রয়স্থানভাগী বা অযোগবাহবর্ণ বলে।
উচ্চারণ রীতির বৈশিষ্ট্য অনুযায়ী ব্যঞ্জনবর্ণ গুলিকে ৫ ভাগে ভাগ করা যায়।১) মহাপ্রাণবর্ণ ২) অল্পপ্রাণবর্ণ ৩) ঘোষবর্ণ ৪) অঘোষবর্ণ ৫) অনুনাসিক বা নাসিক্যবর্ণ
১) মহাপ্রাণবর্ণ- প্রাণ শব্দের অর্থ নিঃশ্বাস বায়ু, প্রতিটি বর্গের দ্বিতীয় ও চতুর্থ বর্ণ উচ্চারণের সময় হ জাতীয় নিঃশ্বাসবায়ু জোরে বেরিয়ে আসে। তাই এদের মহাপ্রাণবর্ণ বলে। যেমন খ -( ক+হ), ঘ- (গ+হ) ইত্যাদি।
২) অল্পপ্রাণবর্ণ - প্রতিটি বর্গের প্রথম ও তৃতীয় বর্ণগুলি উচ্চারণের সময় হ জাতীয় নিঃশ্বাস বায়ু বেরিয়ে আসে না তাই এদের অল্পপ্রাণবর্ণ বলে। যেমন - ক, গ ইত্যাদি।
৩) ঘোষবর্ণ- ঘোষ শব্দের অর্থ গাম্ভীর্য। প্রতি বর্গের তৃতীয়, চতুর্থবর্ণের উচ্চারণ গাম্ভীর্যপূর্ণ তাই এদের ঘোষবর্ণ বলে।যেমন-গ,ঘ,ইত্যাদি।
৪) অঘোষবর্ণ - প্রতিটি বর্গের প্রথম ও দ্বিতীয় বর্ণের উচ্চারণ মৃদু ও গাম্ভীর্যহীন তাই এদের অঘোষবর্ণ বলা হয়।যেমন- ক,খ ইত্যাদি।
৫) অনুনাসিক বা নাসিক্যবর্ণ- প্রতিবর্গের শেষবর্ণ এবং \° এর উচ্চারণের সময় নিঃশ্বাসবায়ু আংশিকভাবে নাসিকার মধ্যে দিয়ে প্রবাহিত হয় এবং এর ফলে উচ্চারণ কিছুটা নাকিসুরের হয়।তাই এদের অনুনাসিক বা নাসিক্যবর্ণ বলে। যেমন-ঙ,ঞ ইত্যাদি।
ব্যঞ্জনবর্ণে মাত্রা একটি গুরুত্বপূর্ণ আলোচিত বিষয়। বাংলা বর্ণের আদিরূপ ব্রাহ্মী লিপিতে কোনো মাত্রা দৃষ্ট হয় না কিন্তু বর্তমানে বিকশিত বর্ণমালায় অধিকাংশ ব্যঞ্জনই মাত্রাযুক্ত। ব্যঞ্জনবর্ণগুলোর মধ্যে 
২৬ টি পূর্ণমাত্রিক,৭ টি অর্ধমাত্রিক ও ৬ টি মাত্রাহীন বর্ণ রয়েছে।
ইংরেজি ভাষায় বর্ণ মোট ২৬টি, এদের মধ্যে ব্যঞ্জনবর্ণ মোট ২১টি। এগুলো হলোঃ
B C D F G H J K L M N P Q R S T V W X Y Z
সার্বজনীনতাবাদ

সার্বজনীনতাবাদ বা বৈশ্বিকতাবাদ হল বৈশ্বিক বা সার্বজনীন প্রয়োগ বা প্রযোজ্যতা-যুক্ত একটি ধর্মীয়, ধর্মতাত্ত্বিক এবং দার্শনিক মতবাদ। সার্বজনীনতাবাদী বিশ্বাস-ব্যবস্থায় সকল শ্রেণির মানুষকে তাদের গঠনতন্ত্রের অন্তর্ভুক্তিতে বিবেচনায় রাখে।
ধর্মীয় পরিভাষার ক্ষেত্রে, একটি বিস্তৃত দৃষ্টিভঙ্গি থেকে, সার্বজনীনতাবাদ দাবি করে যে ধর্ম হল একটি সার্বজনীন মানব গুণ বা বৈশিষ্ট্য। একে অসার্বজনীন ধর্মসমূহ হতে পৃথকভাবে দেখা যেতে পারে। এই মতবাদ অনুসারে ধর্মকে কার্যকারণ, প্রকৃতি, এবং মহাবিশ্বের উদ্দেশ্যের উপর নির্ভরশীল একগুচ্ছ বিশ্বাস হিসেবে সংজ্ঞায়িত করা হয়, বিশেষ করে যখন একে আত্মত্যাগী ভক্তিমূলক ও রীতিনীতিগত পর্যবেক্ষণের মাধ্যমে অতিমানব সৃষ্টির প্রতিনিধিত্বকারী প্রতিষ্ঠান বা প্রতিষ্ঠানমালা বলে মনে করা হয়, যার প্রায়শই মানবীয় কর্মকাণ্ড পরিচালনার উদ্দেশ্যে একটি নৈতিক মানদণ্ড থাকে।
খ্রিষ্টধর্মের কিছু উপদলে, বৈশ্বিক একীভূতকরণ হল এমন একটি বিশ্বাসব্যবস্থা যাতে বলা হয় যে, সকল পাপী ও পথভ্রষ্ট মানবাত্মা স্বর্গীয় ভালোবাসা ও দয়ার কারণে চূড়ান্তভাবে ঈশ্বরের কাছে একীভূত হবে। অদ্বৈত সার্বজনীন একেশ্বরবাদ-এ বিশ্বাস করা হয় যে, সকল ধর্মই হল একটি সার্বজনীন মানব গুণ, যাতে প্রায় সকল ধর্মের বৈশ্বিক মূলনীতিকে তুলে ধরে, অন্যান্য ধর্মকেও নিজেদের অন্তর্ভুক্তিতে গ্রহণ করে, এবং মানবতা ও স্বর্গের মাঝে বৈশ্বিক একীভূতকরণে বিশ্বাস করে। সার্বজনীনতাবাদ আধুনিক হিন্দুধর্মকে এবং এরপর পাশ্চাত্যের আধুনিক আধ্যাত্মিকতাকে ব্যাপকভাবে প্রভাবিত করেছে।
নিজেদেরকে "সার্বজনীনতাবাদী" বলে ডাকা কোন সম্প্রদায় প্রায় সকল ধর্মের বৈশ্বিক মূলনীতিকে তুলে ধরে, অন্যান্য ধর্মকেও নিজেদের অন্তর্ভুক্তিতে গ্রহণ করে, এবং মানবতা ও স্বর্গের মাঝে বৈশ্বিক একীভূতকরণে বিশ্বাস করে। উদাহরণস্বরূপ, কিছু আব্রাহামিক ধর্ম তাদের বিশ্বাসপদ্ধতি ও নৈতিক মূলনীতিসমূহকে সার্বজনীন মূল্যবোধ-সম্পন্ন এবং নিজেদেরকে সকল ধর্মের অন্তর্ভুক্তির অনুভূতি-সম্পন্ন বলে দাবি করেছিল। পাশাপাশি একটি সাধারণ সত্যের উপর নির্ভরশীল কোন বিশ্বাসও একটি গুরুত্বপূর্ণ অংশ। এতে বর্তমান সত্যকে জাতীয়, সাংস্কৃতিক ও ধর্মীয় সীমারেখা থেকেও অনেক বিস্তৃত হিসেবে দেখা হয়।
শ্রেষ্ঠ পরিচালক বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ পরিচালকের জন্য জাতীয় চলচ্চিত্র পুরস্কার বাংলাদেশের চলচ্চিত্র পরিচালকদের জন্য সর্বাপেক্ষা সম্মানীয় চলচ্চিত্র পুরস্কার, যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে দেওয়া হয়। এই বিভাগে প্রথম পুরস্কার অর্জন করেন নারায়ণ ঘোষ মিতা "লাঠিয়াল" ছায়াছবি পরিচালনার জন্য। সর্বাধিক চারবার এই পুরস্কার অর্জন করেন এ জে মিন্টু, তিনবার পান শেখ নিয়ামত আলী এবং দুবার করে পান আমজাদ হোসেন, আবদুল্লাহ আল মামুন, কামাল আহমেদ, চাষী নজরুল ইসলাম, তানভীর মোকাম্মেল, ও কাজী হায়াৎ।
দলগত চাপ

পিয়ার প্রেশার বা দলগত চাপ হল একটি একই দলভুক্ত মানুষদের (peer group) মাঝে সঙ্ঘটিত একটি প্রবল চাপ। শিশু, কিশোরদের ক্ষেত্রে বয়ঃসন্ধিকালে ও তরুণদের ক্ষেত্রে এটি অধিকহারে ঘটে থাকে। এই পরিভাষাটির দ্বারা কিছু সামাজিক মূল্যবোধকে সংজ্ঞায়িত করা হয়। কারো ক্ষেত্রে দলের মাঝে চলনসই বা মানানসই (stay "cool") থাকার জন্য, তারা অনুভব করে যে তাদেরকেও দলের অন্যদের মত কাজকর্ম ও আচরণ করতে হবে। সামাজিক চাপ (এবং দলের মাঝে অনুকূল অবস্থানে থাকার অথবা গ্রহণযোগ্য হতে চাওয়ার প্রবণতা) তাদেরকে এমন কার্যাবলী ও বিষয়বস্তুর দিকে পরিচালিত করে যারা সাধারণ অদস্থায় তারা করে না। উদাহরণস্বরূপ, এটি কোন ব্যক্তিকে সিগারেট অথবা মাদক ফুঁকতে অথবা মদপান করতে, অপরাধ করতে, এবং অনেক কিছু করার জন্য প্রভাবিত করতে পারে, যার কারণে হয়তো তারা পরবর্তীতে অনুতপ্ত হয়।
ব্রেইভ নিউ ওয়ার্ল্ড

ব্রেইভ নিউ ওয়ার্ল্ড ইংরেজ উপন্যাসিক অ্যালডাস হাক্সলির একটি উপন্যাস যেটি ১৯৩১ সালে লেখা হয় এবং ১৯৩২ সালে প্রকাশিত হয়। উপন্যাসটির স্থান -কাল ২৫৪০ খ্রিষ্টাব্দ লন্ডনে ( উপন্যাসে যেটি ৬৩২ এ এফ— আফটার ফোর্ড)। এই উপন্যাসে পুনরুৎপাদন প্রযুক্তি, স্লিপ লার্নিং, মনস্তাত্ত্বিক কৌশল এবং ক্ল্যাসিকাল কন্ডিশনিং এর উন্নতির কথা বলা হয়েছে যা একসাথে সমাজকে গভীরভাবে পরিবর্তন করতে ব্যবহার করা হয়। হাক্সলি এই বইয়ের প্রতিউত্তর দেন তার "ব্রেইভ নিউ ওয়ার্ল্ড রিভিজিটেড (১৯৫৮)" প্রবন্ধে এবং তার শেষ উপন্যাস "আইল্যান্ড (১৯৬২)" এ।
১৯৯৯ সালে মডার্ণ লাইব্রেরী "বিংশ শতাব্দীর ইংরেজি ভাষার ১০০ উৎকৃষ্ট উপন্যাস" এর তালিকায় ব্রেইভ নিউ ওয়ার্ল্ডকে পঞ্চম স্থান দেন। ২০০৩ সালে রবার্ট ম্যাকক্রাম, যিনি দ্য অবজার্ভারের জন্য লেখেন, ব্রেইভ নিউ ওয়ার্ল্ড উপন্যাসটিকে "দ্য টপ 100 গ্রেটেস্ট নোভেলস অফ আল টাইম" এর তালিকায় কালানুক্রমিকভাবে ৫৩-তম স্থানে অন্তর্ভুক্ত করেন। এবং উপন্যাসটি বিবিসির "দ্য বিগ রিড" জরিপে ৮৭- তম স্থানে তালিকাভূক্ত করা হয়।
শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ পুরুষ কণ্ঠশিল্পীর জন্য জাতীয় চলচ্চিত্র পুরস্কার বাংলাদেশের চলচ্চিত্রে পুরুষ নেপথ্য কণ্ঠশিল্পীদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৫ সাল থেকে দেওয়া হয়। প্রথমবার এই পুরস্কার লাভ করেন লোকসঙ্গীত শিল্পী আবদুল আলীম। এন্ড্রু কিশোর সর্বাধিক আটবার এই পুরস্কার লাভ করেন। সৈয়দ আব্দুল হাদী ও সুবীর নন্দী যৌথভাবে দ্বিতীয় সর্বাধিক পাঁচবার এই পুরস্কার লাভ করেন। এছাড়া মনির খান তিনবার এবং কুমার বিশ্বজিৎ, জেমস ও এস আই টুটুল দুইবার করে এই পুরস্কার লাভ করেন।
শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ নারী কণ্ঠশিল্পীর জন্য জাতীয় চলচ্চিত্র পুরস্কার বাংলাদেশের চলচ্চিত্রের নেপথ্য নারী কণ্ঠশিল্পীদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে দেওয়া হয়। প্রথমবার এই পুরস্কার লাভ করেন সাবিনা ইয়াসমিন। তিনি সর্বাধিক ১৪ বার এই পুরস্কার লাভ করেন। ১৯৮৩, ১৯৯৬, ১৯৯৭, ১৯৯৮, ১৯৯৯, ও ২০০৪ সালের চলচ্চিত্রের নেপথ্য নারী কণ্ঠশিল্পীদের কোন পুরস্কার প্রদান করা হয় নি।
এখন পর্যন্ত তিনজন কণ্ঠশিল্পী একাধিকবার জাতীয় পুরস্কার পেয়েছেন।
অস্টিন কডরিংটন

অস্টিন কডরিংটন (জন্ম: ২২ আগস্ট, ১৯৭৫) জামাইকায় জন্মগ্রহণকারী বিশিষ্ট কানাডীয় ক্রিকেটার। কানাডা ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেছেন। দলে তিনি মূলতঃ বোলিংয়ের দায়িত্ব পালন করতেন। পাশাপাশি ফিল্ডিংয়েও চমৎকার দক্ষতা দেখিয়েছেন তিনি। এছাড়াও নিচের সারির ব্যাটসম্যান হিসেবেও গুরুত্বপূর্ণ ভূমিকা পালন করেছেন।
কানাডায় অনুষ্ঠিত ২০০১ সালের আইসিসি ট্রফিতে টরন্টোয় তিন খেলার সবকটিতেই অংশ নেন। কিন্তু, তিনি মাত্র দুই উইকেট পেয়েছিলেন। ২০০১-০২ মৌসুমে নামিবিয়ায় ৬ জাতি চ্যালেঞ্জ প্রতিযোগিতায় অংশ নেয়ার পর সেন্ট লুসিয়ায় ২০০২-০৩ মৌসুমের রেড স্ট্রিপ বোলের পক্ষে খেলেন।
আগস্ট, ২০০৪ সালে আইসিসি আন্তর্মহাদেশীয় কাপে বারমুদার বিপক্ষে তার প্রথম-শ্রেণীর ক্রিকেটে অভিষেক হয়। ড্র হওয়া ঐ খেলায় তিনি তার একমাত্র ইনিংসে ৪৮ রান ও একটি উইকেট পান।
২০০৩ সালের ক্রিকেট বিশ্বকাপে কানাডা দলের সদস্য মনোনীত হন। ডারবানে বাংলাদেশের মুখোমুখি হয়। ১৬ রান করে দলকে ১৮০ নিয়ে যেতে সহায়তা করেন ও তৎকালীন সময়ে নিজেদের সর্বোচ্চ রান তুলে কানাডা দল। পরবর্তীতে বাংলাদেশ ব্যাটিংয়ে নেমে ১০৬/৪ করলেও তার অবিশ্বাস্য নৈপুণ্যে ১২০ রানে অল-আউট হয় বাংলাদেশ দল। তিনি নয় ওভারে ২৭ রানের বিনিময়ে ৫ উইকেট দখল করেন ও বিশ্বকাপে দলকে প্রথমবারের মতো জয়ে সহায়তা করেন। এছাড়াও তার এ বোলিং পরিসংখ্যান ওডিআইয়ে কানাডার সেরা নৈপুণ্য।
২০০৫ সালের আইসিসি ট্রফি কিংবা আইসিসি আন্তর্মহাদেশীয় কাপে দলের সদস্য মনোনীত হননি। কিন্তু আগস্ট, ২০০৬ সালে বারমুদার বিপক্ষে ওডিআইয়ে কানাডা দলে পুনরায় অন্তর্ভুক্ত হন। এরপর আইসিসি আমেরিকাস চ্যাম্পিয়নশীপ প্রতিযোগিতায় খেলেন।
পায়ুকামিতা আইন

পায়ুকামিতা আইন বা সডোমি আইন হল একটি আইন যা কিছু নির্দিষ্ট মানব যৌনাচারণকে অপরাধ হিসেবে সংজ্ঞায়িত করে। এই সকল যৌন কর্মকাণ্ডকে সডোমি নামক পরিভাষাটির দ্বারা বোঝানো হয়, কিন্তু প্রকৃতপক্ষে আদালতের সংজ্ঞায় এতে এমন সব যৌন কর্মকাণ্ডকে অন্তর্ভুক্ত করা হয় যেগুলো অপ্রাকৃতিক বা অনৈতিক বলে বিবেচিত। সডোমির অন্তর্ভূত হল পায়ুসঙ্গম, মুখমৈথুন এবং পশুকামিতা। বাস্তবে, সডোমি আইন বিপরীতকামী দম্পতিদের বিরুদ্ধে খুব একটা ব্যবহৃত হতে দেখা যায় নি অর্থাৎ এই আইন মূলত সমকামিতার ক্ষেত্রেই। তবে এই আইনের মূল উদ্দেশ্য হচ্ছে পায়ুকাম রহিত করা।
বর্তমান দিনে, প্রাপ্তবয়স্কদের মধ্যে পারস্পারিক সম্মতিক্রমে সমকামী কর্মকাণ্ড বিশ্বের ১৯৫টি দেশের মাঝে প্রায় ৭০টি দেশে অবৈধ (প্রায় ৩৬%); এদের মধ্যে ৪০টি দেশে শুধুমাত্র পুরুষ-পুরুষ যৌনাচারই অপরাধ হিসেবে গণ্য। ২০১১ সালে, জাতিসংঘ মানবাধিকার পরিষদ একটি সমকামী অধিকার নীতিমালা পাস প্রণয়ন করে, যা জাতিসংঘ মানবাধিকার কমিশনার কর্তৃক প্রকাশিত একটি প্রতিবেদনের ধারাবাহিকতায় গৃহীত হয়, যাতে উক্ত আইনসমূহের গভীরভাবে পর্যবেক্ষণের বর্ণনা অন্তর্ভুক্ত ছিল।
সর্বকামিতা

সর্বকামিতা (), হল যেকোন দৈহিক যৌনতা বা লিঙ্গ পরিচয়-বিশিষ্ট মানুষের প্রতি এক প্রকার যৌন আকর্ষণ, রোমান্টিক ভালোবাসা বা অবেগীয় আকর্ষণ। সর্বকামী ব্যক্তিগণ নিজেদের লিঙ্গ-অন্ধ হিসেবে নির্দেশ করে থাকেন, যার দ্বারা বোঝানো হয় যে,তারা অন্যদের প্রতি যৌন আকর্ষিত হবে কিনা তা নির্ধারণে লিঙ্গ এবং জৈবিক যৌনতা গুরুত্বহীন বা অপ্রাসঙ্গিক। 
একটি বিকল্প যৌন পরিচয় হিসেবে নির্দেশ করার লক্ষে সর্বকামিতাকে নিজ অধিকারে পরিচালিত একটি যৌন অভিমুখিতা বা উভকামিতার একটি উপসেট হিসেবে বিবেচনা করা যেতে পারে। সর্বকামী ব্যক্তিগণ সুস্পষ্টভাবে নারী বা পুরুষ হিসেবে চিহ্নিত হন না এমন ব্যক্তিদের সঙ্গেও সম্পর্ক তৈরিতে উন্মুক্ত থাকেন, এবং সর্বকামিতায় লিঙ্গ দ্বিবিভাজন নামক "নির্দিষ্ট যৌন অভিমুখিতাসম্পন্ন দুটি লিঙ্গের মতবাদ"কে প্রত্যাখ্যান করা হয়, তাই একে প্রায়শই উভকামিতা থেকেও অধিক অন্তর্ভুক্তিপ্রবণ পরিভাষা হিসেবে মনে করা হয়। সর্বকামিতার সাথে তুলনা করার সময় কিসের দ্বারা "উভকামী" নামক পরিভাষাটি বিস্তৃত হয়ে এর অন্তর্ভুক্ত হয় সেই বিষয়টি এলজিবিটি সম্প্রদায়ের মাঝে একটি বিতর্কের বিষয়, বিশেষ করে উভকামী সম্প্রদায়ের মাঝে।
গোরক্ষপুর জেলা

গোরক্ষপুর জেলা () ভারতের উত্তরপ্রদেশ রাজ্যের একটি জেলা; গোরক্ষপুর হল জেলার সদরদপ্তর। গোরক্ষপুর, উত্তরপ্রদেশ রাজ্যের ৭৫টি জেলার মধ্যে বৃহত্তম, গুরুত্বপূর্ণ জেলা।
গোরখপুর জেলা ২৬° ৪৬´ উত্তর অক্ষাংশ ও ৮৩° ২২´ পূর্ব দ্রাঘিমাংশে অবস্থিত। জেলার আয়াতন । জেলার উত্তরে মহারাজগঞ্জ জেলা, পূর্বে কুশীনগর ও দেওরিয়া জেলা, দক্ষিণে (রাজেসুলতানপুর)আম্বেডকর নগর, আজমগড়, ও মৌ জেলা এবং পশ্চিমে সন্ত কবির নগর জেলা জেলা অবস্থিত। গোরখপুর জেলা গোরখপুর বিভাগের অন্তর্গত।
গোরখপুর জেলা অর্থনৈতিক দিক থেকে তেমন উন্নত নয়। ২০০৬ সালে ভারত সরকার গোরখপুর জেলাকে ভারতের ২৫০টি পিছেয়ে পড়া ও অনুন্নত জেলাগুলির অন্যতম হিসেবে ঘোষণা করে।
গোরখপুর ভারতে জনবহুলতম জেলাগুলির অন্যতম; ২০১১ জনগণনা অনুসারে গোরখপুর জেলার জনসংখ্যা ৪,৪৩৬,২৭৫, যা প্রায় ক্রোয়াটিয়ার সমান। অথবা যুক্তরাষ্ট্রের কেন্টুকীর সমান. গোরখপুর জেলা জনসংখ্যার ভিত্তিতে ভারতে ৪০তম (মোট ৬৪০টির বাইরে)। এই জেলার জনঘনত্ব । ২০০১-২০১১ মধ্যে জেলার জনসংখ্যা বৃদ্ধির হার ১৭.৬৯%। ২০১১ জনগণনা অনুসারে জেলার লিঙ্গানুপাত প্রতি ১০০০ পুরুষে ৯৪৪ জন মহিলা ও সাক্ষরতা হার ৭৩.২৫%।
গোরখপুর জপলার দাপ্তরিক ভাষা হিন্দি ও উর্দু। স্থানীয় জনগণ উর্দু ও ভোজপুরি ভাষাতে বথা বলে
গোরক্ষপুর

গোরক্ষপুর বা গোরখপুর () হল ভারতের উত্তরপ্রদেশ রাজ্যের গোরক্ষপুর জেলা ও গোরক্ষপুুুর বিভাগের সদর শহর, যা রাপ্তি (প্রাচীন নাম অচিরাবতী) নদীর তীরে অবস্থিত। উত্তরপ্রদেশের রাজধানী লক্ষ্ণৌ থেকে গোরক্ষপুুুর ২৭৩ কিমি পূর্বদিকে অবস্থিত।
গোরক্ষপুর হিন্দু ও বৌদ্ধদের কাছে খুবই গুরুত্বপূর্ণ শহর কারণ, এখানে অনেক প্রাচীন হিন্দু ও বৌদ্ধ মন্দির অবস্থিত। তাদের মধ্যে গোরক্ষনাথ মঠ অন্যতম।
তিস্তা সেচ প্রকল্প

তিস্তা সেচ প্রকল্প হলো বাংলাদেশের উত্তরাঞ্চলে অবস্থিত দেশের বৃহত্তম সেচ প্রকল্প। এটি ডালিয়া তিস্তা ব্যারেজ নামেও পরিচিত। এ প্রকল্পটি নীলফামারী,লালমনিরহাট,রংপুর ও দিনাজপুর জেলার ৫ লক্ষ ৪০ হাজার হেক্টর জমিতে সেচ সুবিধা প্রদান করে। এর কাজ শুরু হয় ১৯৭৯ সালে এবং শেষ হয় ১৯৯০ সালে। সেচ প্রকল্পটির পরিচালনা ও রক্ষনাবেক্ষনের দায়িত্বে রয়েছে পানি সম্পদ মন্ত্রণালয়ের বাংলাদেশ পানি উন্নয়ন বোর্ড।
লালমনিরহাট জেলার, হাতীবান্ধা উপজেলায় ও নীলফামারী জেলার, ডিমলা উপজেলায় অবস্থান। রংপুর শহর থেকে এর দুরত্ব ৬১ কিলোমিটার। লালমনিরহাট শহর থেকে দুরত্ব প্রায় ৭০ কিলোমিটার।
উত্তরাঞ্চল খরাপিড়িত এলাকা হওয়ায় তৎকালিন ব্রিটিশ আমলে ১৯৩৭ সালে তিস্তা ব্যারেজ নিমার্ণের পরিকল্পনা গ্রহণ করা হয়। তবে এর মুল পরিকল্পনা গ্রহণ করা হয় ১৯৫৩ সালে পাকিস্তান আমলে। ১৯৫৭ সালে নির্মাণ কাজ শুরুর পরিকল্পনা থাকলে রাজনৈতিক অস্থিতিলতার কারণে তা সম্ভব হয়নি। পরবর্তীতে দেশ স্বাধীন হওয়ার পর ১৯৭৯ সালে ব্যারেজ নির্মাণের কাজ শুরু হয় এবং ১৯৮৫ সালে সৌদি উন্নয়ন তহবিল ও ইসলামিক ডেভেলপমেন্ট ব্যাংক এবং আবুধাবি উন্নয়ন তহবিলের প্রায় ২,৫০০কোটি টাকা ব্যয়ে তিস্তা ব্যারেজসহ সেচ যোগ্য কৃষিজমি ও জলকাঠামো নির্মাণ শুরু হয়। ১৯৯০ সালে এর নির্মাণ কাজ শেষ হয় এবং একই বছর ৫ আগস্ট এর কার্যক্রম চালু হয়। এর মোট নির্মাণ ব্যয়ছিল ১৫শ কোটি টাকা এবং ৫ লক্ষ ৪০ হাজার হেক্টর জমিতে সেচ সুবিধা প্রদান করে। ২০১৬ সালে ২৬৬ হেক্টর জমি অধিগ্রহণ করা হয়।
লালমনিরহাট ও নীলফামারী জেলার অন্যতম একটি পর্যটন কেন্দ্র হচ্ছে তিস্তা ব্যারেজ। 
তিস্তা ব্যারেজ ও সেচ প্রকল্প নিয়ে গড়ে উঠেছে বিনোদন স্পট। প্রাকৃতিক সৌন্দর্যে ভরপুর তিস্তার ব্যারেজের উজানে বাঁধ দিয়ে ঘেরা কৃত্রিম জলরাশি, সেচ বাইপাস খাল, বনায়ন আর পাথর দিয়ে বাধাঁনো পাড় সব মিলে এক মনোরম পরিবেশ। শীতকালে এখানে প্রচুর অতিথি পাখির আগমন ঘটে।
আকোলা জেলা

আকোলা() ভারতের মহারাষ্ট্র রাজ্যের একটি জেলা। আকোলা হচ্ছে জেলার সদরদপ্তর ও বড় শহর। আকোলা জেলা অমরাবতী বিভাগের অন্তর্গত যা ব্রিটিশ কালে বেরার রাজ্য হিসেবে পরিচিত ছিলো।
আকোলা জেলার আয়াতন ৫,৪৩১ কিমি²। যার উত্তরে জুড়ে আছে অমরাবতী জেলা, পূর্বে ওয়াশিম জেলা ও অমরাবতী জেলা, দক্ষিণে ওয়াশিম ও পশ্চিমে বুলদানা জেলা অবস্থিত। ওয়াশিম জেলা আকোলা জেলারই অংশ ছিলো যা ১৯৯৯ সালে আলাদা জেলা গঠন করা হয়।